Blaze7451/Wiki-th-20250601 huggingface dataset:
คลื่นใต้น้ำ

คลื่นใต้น้ำ หมายถึง คลื่นในมหาสมุทรที่มีช่วงคลื่นยาวสม่ำเสมอและยอดเรียบเคลื่อนตัวมาจากแหล่งกำเนิดที่อยู่ไกลมาก ชาวเรือถือเป็นสัญญาณบอกเหตุว่าจะเกิดพายุ จากความหมายดังกล่าว เป็นที่มาของสำนวนไทยที่เปรียบเทียบ "คลื่นใต้น้ำ" กับ "เหตุการณ์ที่กรุ่นอยู่ภายใน แต่ภายนอกดูเสมือนสงบเรียบร้อย"
ในอดีต พบว่าบางครั้งมีการใช้คำว่า "คลื่นใต้น้ำ" แทนความหมายของคำว่า "คลื่นสึนามิ" (Tsunami) แต่แท้จริงไม่เกี่ยวข้องกัน
หมวดหมู่:คลื่นน้ำ
หมวดหมู่:สำนวนภาษาไทย
กระดานโต้คลื่น

นักโต้คลื่นถือกระดานโต้คลื่นเดินริมชายหาด
กระดานโต้คลื่น (Surfboard) เป็นอุปกรณ์หลักในการเล่นโต้คลื่น ซึ่งทำมาจากวัสดุหลายชนิดเช่น ไม้, โฟมหุ้มด้วยไฟเบอร์กลาส, อีพอคซีและวัสดุอื่นๆ

**ประเภทของกระดานโต้คลื่น**
# บอร์ดสั้น (short board) - จะมีขนาดอยู่ในช่วง 5'-7' ฟุต โดยจะมีลักษณะปลายแหลมเพรียว ทำให้คล่องตัว แต่ว่าจะควบคุมบาลานซ์ได้ยากกว่าบอร์ดทุกประเภท ลักษณะการเล่นจะโฉบเฉี่ยวคล่องตัว และเป็นชนิดที่ใช้ในการแข่งขันโดยส่วนใหญ่
# บอร์ดยาว (long board) - จะมีขนาดยาวตั้งแต่ 9' ฟุตขึ้นไป มีความยาวมากที่สุดในบรรดาประเภทของกระดาน มีปลายมน มีเสถียรภาพและปล่อยความเร็วได้ดีกว่า ประเภทชอร์ตบอร์ด ลักษณะการเล่นจะไม่พาดโพน ใช้วิธีการก้าวเท้า อยู่บนบอร์ดโชว์ลวดลาย
# ฟันบอร์ด (Fun Board) - จะมีขนาดยาวอยุ่ในช่วง 7'-8'11" มีขนาดความยาวอยู่ในช่วงระหว่าง ชอร์ตบอร์ดกับลองบอร์ด มีปลายมน เนื่องจากมีความยาวที่เหมาะสมทำให้มีเสถียรภาพและคล่องตัวมากกว่าลองบอร์ดแต่ก็ไม่คล่องไปกว่าชอร์ตบอร์ด เหมาะสำหรับผุ้เริ่มเล่น เพราะสามารถจะทำการ Take Off (ยืนขึ้นบนบอร์ดแล้วโต้คลื่น)ได้ง่าย จึงได้ชื่อว่า Fun Board เพราะฝึกหัดเล่นได้ง่าย ทำให้มีความสนุกในการที่จะเล่น
สำหรับบอร์ดสั้นนั้น สามารถแบ่งชนิดได้อีกมากมายตามลักษณะของตัวกระดานโต้คลื่นเองหรือตามวิธีการเล่น เช่น บอร์ดแบบหางปลา (fish tail), บอร์ดแบบกัน (gun board) เป็นต้น
หมวดหมู่:กีฬาทางน้ำ
หมวดหมู่:อุปกรณ์กีฬา
นิวแคลิโดเนีย

นิวแคลิโดเนีย (New Caledonia) หรือ นูแวล-กาเลโดนี (Nouvelle-Calédonie) ชื่ออื่น ๆ ที่นิยมเรียกได้แก่ "คานากี" (Kanaky) และ "เลอกายู" (Le Caillou) เคยเป็น "อาณานิคมพิเศษ (sui generis collectivity)" (ในทางปฏิบัติ ดินแดนโพ้นทะเล) ของประเทศฝรั่งเศส ประกอบด้วยเกาะหลัก (เกาะกร็องด์แตร์, Grande Terre) และเกาะเล็ก ๆ อื่น ๆ ตั้งอยู่ในภูมิภาคเมลานีเซียในมหาสมุทรแปซิฟิกทางตะวันตกเฉียงใต้ 
นิวแคลิโดเนียมีเนื้อที่ 18,575.5 ตารางกิโลเมตร มีขนาดเป็นครึ่งหนึ่งของเกาะไต้หวัน ประชากรที่สำรวจได้เมื่อพ.ศ. 2547 มีอยู่ 230,789 คน มีรหัสประเทศโดเมนระดับบนสุดในอินเทอร์เน็ต ว่า .nc เมืองหลวงและเมืองที่ใหญ่ที่สุดของนิวแคลิโดเนียคือ นูเมอา (Nouméa) หน่วยเงินคือ ฟรังก์ซีเอฟพี
ตั้งแต่พ.ศ. 2529 คณะกรรมการของสหประชาชาติว่าด้วยการยกเลิกอาณานิคม (UN Committee on Decolonization) ได้รวมนิวแคลิโดเนียไว้ในรายชื่อดินแดนที่ไม่ปกครองตนเองของสหประชาชาติ (United Nations list of Non-Self-Governing Territories) ซึ่งนิวแคลิโดเนียจะตัดสินว่าจะยังคงอยู่กับสาธารณรัฐฝรั่งเศสหรือแยกเป็นเอกราชด้วยประชามติ หลังจากปี พ.ศ. 2557 โดยได้มีการจัดการลงประชามติเอกราชนิวแคลิโดเนียครั้งแรกขึ้นเมื่อวันที่ 4 พฤศจิกายน พ.ศ. 2561 และผลของการลงประชามติในครั้งนี้ออกมาว่าเสียงส่วนใหญ่คิดเป็นร้อยละ 56.4 ของผู้มาใช้สิทธิ์ ไม่เห็นชอบต่อการประกาศเอกราช ซึ่งหมายความว่าต้องการให้นิวแคลิโดเนียยังคงอยู่กับฝรั่งเศสต่อไป
เมืองหลวงนูเมอา เป็นที่ตั้งของสำนักงานเลขาธิการประชาคมแปซิฟิก (Secretariat of the Pacific Community) เดิมคือคณะกรรมาธิการแปซิฟิกใต้ (South Pacific Commission) ซึ่งเป็นองค์กรภูมิภาคนี้

**อ้างอิง**
หมวดหมู่:อาณานิคมโพ้นทะเลของประเทศฝรั่งเศส
หมวดหมู่:ประเทศในเขตโอเชียเนีย

หมวดหมู่:เกาะในเขตโอเชียเนีย
หมวดหมู่:รัฐและดินแดนที่ก่อตั้งในปี พ.ศ. 2396
57

57 (ห้าสิบเจ็ด) เป็นจำนวนธรรมชาติที่อยู่ถัดจาก 56 (ห้าสิบหก) และอยู่ก่อนหน้า 58 (ห้าสิบแปด)

**คำเติมนำหน้า**
 ภาษากรีก - heptapentaconta-- ภาษาละติน - septaquintroginti-

**ความหมาย**
 57 เป็นเลขอะตอมของ แลนทานัม

**ในทางคณิตศาสตร์**
หมวดหมู่:จำนวน
9000

9000 (เก้าพัน) เป็นจำนวนธรรมชาติที่อยู่ถัดจาก 8999 (แปดพันเก้าร้อยเก้าสิบเก้า) และอยู่ก่อนหน้า 9001 (เก้าพันเอ็ด)

**คำเติมนำหน้า**
 ภาษากรีก - enneakilo-- ภาษาละติน - novemmilli-

**ความหมาย**
หมวดหมู่:จำนวนเต็ม
ผู้จัดการ

ผู้จัดการ อาจหมายถึง- บุคคลที่ใช้ความสามารถด้านการจัดการในการบริหารงานในหน่วยงานหรือโครงการ อาจหมายถึง
** ผู้จัดการทั่วไป
** ผู้จัดการโครงการ
** ผู้จัดการ (กีฬา)
** ผู้จัดการ (ดารา)
** ผู้จัดการ (โรงแรม) - หนังสือพิมพ์ผู้จัดการ - หนังสือพิมพ์รายวัน- ผู้จัดการออนไลน์ - เป็นเว็บไซต์ข่าวผู้จัดการออนไลน์ภาษาไทยในเครือผู้จัดการ
เคลียร์ (วงดนตรี)

เคลียร์ (วงดนตรี) อาจหมายถึง- เคลีย วงดนตรีจากประเทศอังกฤษ- เคลียร์ วงดนตรีจากประเทศไทย สังกัดจีนี่เรคอร์ดส (จีเอ็มเอ็ม แกรมมี่)
58

58 (ห้าสิบแปด) เป็นจำนวนธรรมชาติที่อยู่ถัดจาก 57 (ห้าสิบเจ็ด) และอยู่ก่อนหน้า 59 (ห้าสิบเก้า)

**คำเติมนำหน้า**
 ภาษากรีก - octapentaconta-- ภาษาละติน - octaquintroginti-

**ความหมาย**
 58 เป็นเลขอะตอมของ ซีเรียม

**ในทางคณิตศาสตร์**
หมวดหมู่:จำนวนเต็ม
10000

10000 (หนึ่งหมื่น) เป็นจำนวนธรรมชาติที่อยู่ถัดจาก 9999 (เก้าพันเก้าร้อยเก้าสิบเก้า) และอยู่ก่อนหน้า 10001 (หนึ่งหมื่นเอ็ด)

**คำเติมนำหน้า**
 ภาษากรีก - dekakilo-- ภาษาละติน - decimilli-

**ความหมาย**

**อ้างอิง**
หมวดหมู่:จำนวนเต็ม
วาวาอู

ที่ตั้งของอำเภอวาวาอูในประเทศตองงา
วาวาอู (Vavaʻu) เป็น 1 ใน 3 กลุ่มเกาะหลักของตองงา ประกอบด้วยเกาะใหญ่เกาะเดียว (อูตูวาวาอู) และ 40 เกาะเล็ก ตามตำนาน เทพมาวอีสร้างทั้งเกาะโตงาตาปูกับวาวาอู แต่ท่านใช้ความพยายามมากนิดหนึ่งในการสรางเกาะโตงาตาปู วาวาอูตั้งอยู่เหนือระดับน้ำทะเลที่ m มีเมืองเอกชื่อว่าเนอิอาฟู ซึ่งตั้งอยู่ที่ท่าเรือเรฟูเง (ปัวตาเลฟูซี หรือโลโลอาฮาลาเอวาลู)
วาวาอูจัดอยู่ในเขตวาวาอู มีพื้นที่ทั้งหมด 103.6 ตารางกิโลเมตร เกาะนี้เป็นเกาะที่เกิดจากปะการัง พื้นที่ชื้นแฉะ อยู่เขตร้อน  มีประชากรทั้งสิ้น 9400 คน มีรายได้ต่อหัว 1030 ดอลลาร์สหรัฐ มีภัยธรรมชาติที่สำคัญคือไซโคลนและแผ่นดินไหว

**ประชากร**

**นิเวศวิทยา**
วาวาอูเป็นที่อยู่อาศัยของพืช 262 ชนิด กิ้งก่า 11 ชนิด นก 38 ชนิด และหอยทากบก 41 ชนิด

**ดูเพิ่ม**
แผ่นดินไหวในประเทศตองงา ค.ศ. 2006

**อ้างอิง**

**อ่านเพิ่ม**
oclc=800856

**แหล่งข้อมูลอื่น**
 Web portal service for the Vavaʻu Island group of Tonga
หมวดหมู่:เขตการปกครองของประเทศตองงา
หมวดหมู่:กลุ่มเกาะในประเทศตองงา
หมวดหมู่:ประเทศตองงา

ตองงา
ตองงา
ตองงา
หมวดหมู่:กลุ่มเกาะในมหาสมุทรแปซิฟิก
หมวดหมู่:พอลินีเชีย
ตองงา
ต
โสม (แก้ความกำกวม)

โสม มีหลายความหมาย ดังนี้- โสม : เป็นพืชล้มลุกมีหัว ในสกุล Panax ปลูกในซีกโลกเหนือ นิยมใช้น้ำมาดื่มมีสรรพคุณทางยา
*ว่านผักปัง : เป็นพืชล้มลุกในสกุล  Talinum มีชื่อเรียกในภาษาไทยว่า โสม เช่นเดียวกัน - โสม (ฮินดู) : เครื่องดื่มในตำนานของวัฒนธรรมอินเดีย-อิหร่าน และยังหมายถึงเทพเจ้าแห่งดวงจันทร์ด้วย- โสม ยังหมายถึง ทองคำ นิยมใช้ในบทกวีของไทย
สมเด็จพระราชาธิบดีจอร์จ ตูโปอูที่ 5

สมเด็จพระราชาธิบดีจอร์จ ตูโปอูที่ 5 แห่งตองงา (George Tupou V) หรือพระนามเดิม เจ้าชายเซียโอซี เตาฟาอาเฮา มานูมาตาโอโก ตูกูอาโฮ ตูโปอู (ตองงา: Sia'osi Taufa'ahau Manumata'ogo Tuku'aho Tupou; 4 พฤษภาคม พ.ศ. 2491 - 18 มีนาคม พ.ศ. 2555) ทรงได้รับการสถาปนาขึ้นเป็นมกุฎราชกุมารแห่งราชอาณาจักรตองงา เมื่อวันที่ 4 พฤษภาคม พ.ศ. 2509 ขณะมีพระชนมพรรษา 18 พรรษา เสด็จขึ้นครองราชย์เมื่อวันที่ 11 กันยายน พ.ศ. 2549 โดยมีการประกอบพระราชพิธีราชาภิเษกในวันที่ 1 สิงหาคม พ.ศ. 2551 ทรงเป็นกษัตริย์ลำดับที่ 5 แห่งราชวงศ์ตูโปอูและลำดับที่ 23 แห่งราชวงศ์ตูอิกาโนกูโปลู อีกทั้งพระองค์ยังมีความสัมพันธ์ทางธุรกิจอันดีกับนายกรัฐมนตรีเฟเลติ เซเวเล

**พระราชประวัติ**
พระองค์ทรงพระราชสมภพเมื่อ 4 พฤษภาคม พ.ศ. 2491 พระองค์ทรงพระราชสมภพที่กรุงนูกูอาโลฟา เป็นพระราชโอรสในสมเด็จพระราชาธิบดีเตาฟาอาเฮา ตูโปอูที่ 4 และสมเด็จพระราชินีฮาลาเอวาลู มาตาอาโฮ อาโฮเมเอ

**การศึกษา**
 ทรงสำเร็จวิชาการทหารที่โรงเรียนนายร้อยทหารบกแซนด์เฮิสต์- ทรงสำเร็จการศึกษาด้านการต่างประเทศจากมหาวิทยาลัยออกซฟอร์ด สหราชอาณาจักร

**พระราชอิสริยยศ**
สมเด็จพระราชาธิบดีจอร์จ ตูโปอูที่ 5 แห่งตองงาในพระราชพิธีบรมราชาภิเษก- มกุฎราชกุมารแห่งตองงา: พ.ศ. 2509 – พ.ศ. 2549- พระมหากษัตริย์แห่งตองงา: 11 กันยายน พ.ศ. 2549 – 18 มีนาคม พ.ศ. 2555

**พระราชกรณียกิจ**
 ทรงเป็นรัฐมนตรีว่าการกระทรวงการต่างประเทศ พ.ศ. 2522 ถึง 2541- ทรงเป็นประธานบริษัทชอร์ไลน์โทรคมนาคมตองงา- ทรงประกอบธุรกิจขนาดใหญ่ทั้งในและต่างประเทศ- เคยดำรงตำแหน่งเป็นผู้สำเร็จราชการแทนพระองค์สมเด็จพระราชาธิบดีเตาฟาอาเฮา ตูโปอูที่ 4- ขณะดำรงพระอิสริยยศ มกุฎราชกุมารแห่งตองงา ทรงเป็นผู้แทนพระองค์ของพระราชบิดามาร่วมงานราชพิธีฉลองสิริราชสมบัติครบ 60 ปีของพระบาทสมเด็จพระปรมินทรมหาภูมิพลอดุลยเดช ณ ราชอาณาจักรไทย

**สวรรคต**
สมเด็จพระราชาธิบดีจอร์จ ตูโปอูที่ 5 ประชวรด้วยโรคมะเร็งไต และผ่าตัดสำเร็จเมื่อหกเดือนก่อน
หนังสือพิมพ์มาตังงีตองกาได้รายงานว่า สมเด็จพระราชาธิบดีจอร์จ ตูโปอูที่ 5 เสด็จสวรรคตด้วยโรคมะเร็งเม็ดเลือดขาว เมื่อเวลา 15.15 นาฬิกา ของวันที่ 18  มีนาคม พ.ศ. 2555 ณ โรงพยาบาลควีนแมรี เขตบริหารพิเศษฮ่องกง สาธารณรัฐประชาชนจีน สิริพระชนมพรรษา 63 พรรษา

**ดูเพิ่ม**
 รายพระนามพระมหากษัตริย์ทั่วโลกเรียงตามวันเสด็จขึ้นครองราชย์

**อ้างอิง**
2555
หมวดหมู่:พระมหากษัตริย์ตองงา
หมวดหมู่:ราชวงศ์ตูโปอู
หมวดหมู่:เสียชีวิตจากมะเร็งเม็ดเลือดขาว
ลินุกซ์ทะเล

ลินุกซ์ทะเล (LinuxTLE) คือชื่อของระบบปฏิบัติการที่เป็นการแจกจ่ายลินุกซ์ที่พัฒนาต่อมาจากอูบุนตูโดยเพิ่มความสามารถภาษาไทย พัฒนาโดยเนคเทค โดยรุ่นล่าสุดคือ ลินุกซ์ทะเล 10 รหัสว่า "อ่าวนาง" เป็นลินุกซ์ทะเลรุ่นสุดท้าย ทำมาเพื่อที่เน้นการใช้งานสำหรับผู้ใช้ทั่วไป ทั้งการใช้ที่บ้าน ที่สำนักงาน ในสถานศึกษา สำหรับคอมพิวเตอร์ส่วนบุคคล ทั้งคอมพิวเตอร์แบบตั้งโต๊ะและคอมพิวเตอร์พกพา จากนั้นลินุกช์ทะเลได้ยุติการพัฒนาลง ด้วยการมาของ LinuxMint ที่ปัจจุบันสามารถใช้งานภาษาไทยได้อย่างเต็มรูปแบบ 
ชื่อ TLE ย่อมาจากคำว่า Thai Language Extension ที่หมายถึงส่วนขยายภาษาไทย เพื่อบอกให้ทราบว่าเป็นชุดเผยแพร่ลินุกซ์ที่เน้นการใช้งานภาษาไทย โดยชื่อเรียก "ทะเล" นั้นเกิดจากการลากเข้าความในภายหลัง เพื่อให้ออกเสียงได้ง่าย และมีลักษณะความเป็นไทยแฝงอยู่

**ประวัติ**
ลินุกซ์ทะเล เดิมพัฒนาโดยอาสาสมัครกลุ่ม TLWG และได้รับการสนับสนุนจากหน่วยงานต่าง โดยในอดีตใช้ชื่อ MaTEL (Mandrake and Thai Extension Linux) MaTEL 6.0 ได้ออกมาในรูปซีดีในเดือนกรกฎาคม 2542
ต่อมาได้เปลี่ยนชื่อจาก MaTEL เป็น Linux-TLE (ลินุกซ์ทีแอลอี) เพื่อแยกออกมาจากส่วนของแมนเดรก (ปัจจุบันคือ แมนดริวา) และออกรุ่น 6.01 และ 6.1 ในเดือนกันยายน 2542 โดยนอกจากเผยแพร่ในรูปซีดีแล้ว ยังมีการให้ดาวน์โหลดจากเว็บไซต์เนคเทคเอง และในปี พ.ศ. 2543 ทางเนคเทคได้รับมาเป็นผู้พัฒนาและเผยแพร่หลัก และได้ชื่อไทยว่า ลินุกซ์ทะเล โดยมีสัญลักษณ์เป็นรูปโลมา ในรุ่น 3.0 จนถึงปัจจุบัน
ในเดือนธันวาคม พ.ศ. 2547 ลินุกซ์ทะเลได้รับการยกย่องให้เป็นดิสโทรยอดเยี่ยมประจำสัปดาห์จากเว็บไซต์ดิสโทรวอตช์
ลินุกซ์ทะเลพัฒนาเป็นรุ่น ลินุกซ์ทะเล 10.0 "อ่าวนาง"

**รุ่นของลินุกซ์ทะเล**
รุ่นพัฒนาของลินุกซ์ทะเล

**ลินุกซ์ทะเล 10.0 "อ่าวนาง"**
เป็นลินุกซ์ทะเลรุ่นสุดท้าย พัฒนาถึง LinuxTLE 10.0 "Aownang" (อ่าวนาง) (กันยายน พ.ศ. 2553) โดยเป็นการพัฒนาต่อจากฐานลินุกซ์ Ubuntu 10.04 เช่นเดียวกับรุ่น 9.0 หลังจากนั้นลีนุกซ์ทะเลได้ยุติบทบาทลง โดยคนไทยกลุ่มหนึ่งเข้าร่วมการสนับสนุน LinuxMint แทน ทำให้ปัจจุบัน LinuxMint สามารถใช้ภาษาไทยได้อย่างเต็มรูปแบบและถูกนำมาใช้แทน

**แอปพลิเคชันหลักในลินุกซ์ทะเล 10.0**
 โอเพนออฟฟิศดอตอ็อก - โปรแกรมสำนักงาน- ไฟร์ฟอกซ์ - เว็บเบราว์เซอร์- พิดจิน - เมสเซนเจอร์- กิมป์- อิงก์สเคป

**คุณสมบัติใหม่**
 ลดกระบวนการการติดตั้งเหลือเพียงกระบวนการแบ่งพาร์ทิชันเท่านั้น- ใช้เมนูจาก Linux Mint แทนเมนูเดิมของ GNOME+- ใช้ Kernel 32 บิต ที่รองรับเครื่องที่มีหน่วยความจำมากกว่า 4GB ได้- ใช้แบบอักษร Arundina เป็นแบบอักษรปริยายที่ใช้แสดงผลของระบบ- มีซอฟต์แวร์ที่เหมาะกับการใช้งานในชีวิตประจำวันอย่างครบถ้วน- เพิ่มฟอนต์ที่รองรับการเขียนบาลี (Loma-SIL)

**สิ่งที่แตกต่างจากรุ่นที่แล้ว**
 ใช้ตัวติดตั้งแบบกราฟิกส์ของ อูบุนตู (ubiquity) แทนตัวติดตั้งแบบเดิมที่เป็นโหมดตัวอักษรอย่างเดียว- ใช้เมนูจาก Linux Mint แทนเมนูเดิมที่ใช้ GNOME- Kernel เป็นรุ่นที่ใหม่ขึ้น ทำให้รองรันอุปกรณ์ใหม่ ๆ ได้มากขึ้น- ซอฟต์แวร์เป็นรุ่นที่ใหม่ขึ้น- มีซอฟต์แวร์สำหรับสำรองข้อมูล (deja dup)

**อ้างอิง**

**ดูเพิ่ม**
 ลินุกซ์ซิส- เนคเทค- อูบุนตู

**แหล่งข้อมูลอื่น**
  ลินุกซ์ทะเลที่เว็บโอเพ่นทีแอลอี date=2008-03-04 -  วิกิโครงการลินุกซ์ทะเล date=2014-06-14 -  โครงการลินุกซ์ทะเลที่เนคเทค-  ดาวน์โหลดลินุกซ์ทะเล 9.0 date=2008-02-08 -  เว็บบอร์ดถามตอบการใช้งานลินุกซ์ทะเล date=2008-03-25 -  รายละเอียดซอฟต์แวร์ในชุดของลินุกซ์ทะเล 
หมวดหมู่:ระบบปฏิบัติการ
หมวดหมู่:ซอฟต์แวร์ไทย
หมวดหมู่:การแจกจ่ายลินุกซ์
หมวดหมู่:การแจกจ่ายลินุกซ์ที่รัฐสนับสนุน
หมวดหมู่:การแจกจ่ายลินุกซ์ที่มีฐานมาจากอูบุนตู
แตโปดอง-1

แตโปดอง-1 (MR= ) เป็นขีปนาวุธติดหัวรบพิสัยกลางแบบ 3 ท่อน พัฒนาโดยเกาหลีเหนือ และยังอยู่ในประจำการ ขีปนาวุธนี้ เดิมพัฒนาจากต้นแบบจรวดสคัดของรัสเซีย และสามารถใช้งานเป็นระบบปล่อยอาวุธนิวเคลียร์ และจรวดสำหรับเดินทางสู่อวกาศก็ได้ 

**ประวัติ**
เมื่อวันที่ 31 สิงหาคม พ.ศ. 2541 เกาหลีเนือประกาศว่าตนได้ใช้จรวดเพื่อปล่อยดาวเทียมดวงแรก ชื่อ Kwangmyŏngsŏng จากฐานปล่อยในแหลม Musudan-ri แต่แหล่งข่าวทางประเทศตะวันตกไม่เคยประกาศถึงการตรวจพบดาวเทียมดังกล่าวในวงโคจรแต่อย่างใด จึงเข้าใจกันว่า ท่อนที่ 3 คงจะลุกไหม้ และดาวเทียมนั้นก็ถูกเผาไหม้ไปด้วยอย่างรวดเร็ว 
หลังจากการปล่อย Kwangmyŏngsŏng แล้ว ก็มีการเผยแพร่ข้อมูลการปล่อยตามมา สำหรับการบินในวงโคจร จรวดท่อนแรกเผาไหม้ 95 วินาที และตกลงในทะเลญี่ปุ่น ที่พิกัด  ท่อนที่สองเผาไหม้ 144 วินาที และตกลงในมหาสมุทรแปซิฟิก ที่  ส่วนท่อนที่สาม เผาไหม้ต่อไปอีก 27 วินาที สื่อของเกาหลีเหนือระบุว่า วัสดุดังกล่าวอยู่ในวงโคจรนานประมาณ 5 นาที หลังปล่อยจากฐาน 

**รายละเอียด**
 แรงผลักดัน : 525.25 kN- มวลรวม : 33 406 kg- เส้นผ่านศูนย์กลาง : 1.80 m- ความยาว: 25.80 m
ท่อนแรกของจรวด เป็นขีปนาวุธติดหัวรบพิสัยกลาง เรียกว่า โนดอง-1  

**ผู้ดำเนินการ**
 กองทัพเกาหลีเหนือ เป็นผู้ดำเนินการควบคุมจรวดแตโปดอง-1

**อ้างอิง**

**ดูเพิ่ม**
 แตโปดอง

**แหล่งข้อมูลอื่น**
  Encyclopedia Astronautica
หมวดหมู่:ขีปนาวุธพิสัยกลาง
หมวดหมู่:อาวุธนิวเคลียร์
หมวดหมู่:ประเทศเกาหลีเหนือ
ปืน

ไฟล์:SIG Pro by Augustas Didzgalvis.jpg|thumb|SIG Pro ปืนพกแบบกึ่งอัตโนมัติ
ยูเอสเอส ไอโอว่า ยิงปืนขณะทำการฝึกยิงใกล้เกาะวีคูส์ เปอร์โต ริโค เมื่อวันที่ 1 กรกฎาคม 1984
ปืน เป็นอาวุธประเภทระยะไกลที่ถูกออกแบบมาเพื่อใช้หลอดท่อยิง(กระบอกปืน) เพื่อยิงวัตถุทีเรียกว่า โปรเจ็กไทล์(projectiles) โปรเจ็กไทล์โดยทั่วไปจะเป็นของแข็ง แต่ก็สามารถที่จะเป็นของเหลวที่มีแรงดันอากาศได้ (ตัวอย่างเช่น ในปืนฉีดน้ำหรือปืนใหญ่ฉีดน้ำ ปืนสเปร์ยสำหรับการพ่นสีหรือการลบล้างสีด้วยการฉีดน้ำแรงดันสูง เครื่องยิงทำลายระเบิดด้วยน้ำ(projected water disruptors) และในทางเทคนิคแล้ว เครื่องพ่นไฟก็อยู่ในประเภทนี้เช่นกัน) แก๊ส (เช่น ปืนแก๊สเบา (Light-gas gun)) หรือแม้แต่อนุภาคที่มีประจุ(เช่น ปืนพลาสม่า) โปรเจ็กไทล์ที่เป็นของแข็งอาจจะบินได้อย่างอิสระ (เช่นเดียวกับลูกกระสุนปืนหรือลูกกระสุนปืนใหญ่) หรือแบบมีเชือกผูกโยงไว้กับตัวปืน (เช่นเดียวกับปืนช็อตไฟฟ้า ปืนยิงหอก(spearguns) และปืนยิงฉมวก(harpoon guns)) ปืนลำกล้องขนาดใหญ่ยังถูกเรียกว่า ปืนใหญ่(cannon)
วิธีการของแรงขับเคลื่อนของโปรเจ็กไทล์ซึ่งแตกต่างกันไปตามการออกแบบ แต่โดยปกติแล้ว ผลกระทบทางนิวแมติกโดยแรงดันแก็สสูงที่ถูกบรรจุอยู่ภายในหลอดท่อปืน ซึ่งเกิดขึ้นมาจากการเผาไหม้แบบคายความร้อนอย่างรวดเร็วของสารขับดัน(Propellant)(เช่นเดียวกับอาวุธปืน) หรือการบีบอัดทางเชิงกล(เช่นเดียวกับปืนลม) แก๊สแรงดันสูงจะถูกนำไปใส่ด้านหลังของโปรเจ็กไทล์ ทำการผลักดันและเร่งความเร็วไปตามความยาวของหลอดท่อ ทำให้มีความเร็วที่เพียงพอเพื่อให้มันเคลื่อนที่ไปยังเป้าหมายที่อยู่ห่างไกล เมื่อแก๊สที่เป็นตัวขับดันจะหยุดทำงานภายหลังจากที่มันออกมาจากปากกระบอกปืน อีกทางเลือกหนึ่ง อาวุธแบบมอเตอร์แนวราบที่เป็นแนวคิดใหม่ ๆ ซึ่งอาจจะใช้สนามเหล็กไฟฟ้าเพื่อทำให้เกิดการเร่งความเร็ว ซึ่งในกรณีของกระบอกปืนอาจถูกแทนที่ด้วยรางนำทาง(guide rails) (เช่น ปืนรางไฟฟ้า) หรือห่อหุ้มด้วยขดลวดแม่เหล็ก(เช่น ปืนแม่เหล็กไฟฟ้าแบบขดลวดเหนี่ยวนำ)
อุปกรณ์ชิ้นแรกที่ถูกระบุว่าเป็นปืนหรือปืนแบบโบราณ(Proto-gun) ซึ่งปรากฏในประเทศจีน ตั้งแต่ราวปี ค.ศ. 1000p=51 เมื่อถึงปลายทศวรรษที่ 13 พวกมันได้กลายเป็น "ปืนที่แท้จริง" อาวุธปืนที่มีปากกระบอกซึ่งถูกทำขึ้นด้วยโลหะ จะทำการยิงโปรเจ็กไทล์เพียงครั้งเดียวซึ่งถูกอุดลงไปในปากกระบอกปืนp=10 ดินปืนและเทคโนโลยีปืนได้ถูกแพร่กระจายไปทั่วทวีปยูเรเชียในศตวรรษที่ 14p=307p=75

**ชนิดของปืน**
 ปืนกลมือ- ปืนกลหนัก- ปืนกลอากาศ- ปืนแก๊ป- ปืนต่อสู้รถถัง- ปืนต่อสู้อากาศยาน- ปืนอัดลม- ปืนใหญ่รถถัง- ปืนใหญ่- ปืนสั้น (pistrol)- ปืนลูกโม่ (revolver)- ปืนไรเฟิล - ปืนไรเฟิลอัตโนมัติ - ปืนไรเฟิลซุ่มยิง (sniper rifle)- ปืนลูกซอง (shotgun)- ปืนเลเซอร์- ปืนยิงลูกระเบิด (grenade luncher)- ปืนครก- ปืนยิงพลุ- ปืนคาบศิลา- ปืนยิงจรวด- ปืนไร้แรงสะท้อนถอยหลัง- ปืนยิงตะปู- ปืนเก็บเสียง (gun with suppressor)- ปืนยิงนก 

**ปืนของเล่น**
ของเล่นที่มีรูปร่างและการทำงานเหมือนปืน- ปืนฉีดผมน้ำ- ปืนลม- ปืนอัดแก๊ส- ปืนไฟฟ้า

**ดูเพิ่ม**
 อาวุธปืน

**อ้างอิง**

หมวดหมู่:สิ่งประดิษฐ์ของจีน
หมวดหมู่:อาวุธโพรเจกไทล์
หมวดหมู่:มิชชันนารี

บทความต่อไปนี้เป็น รายชื่อของมิชชันนารีที่มีชื่อเสียง
หมวดหมู่:คริสต์ศาสนิกชน
หมวดหมู่:ผู้ปฏิบัติตามหลักศาสนา
หมวดหมู่:มกุฎราชกุมาร

สาหรับข้อมูลเพิ่มเติมของมกุฎราชกุมาร ดูบทความหลัก มกุฎราชกุมาร
หมวดหมู่:รัชทายาท
หมวดหมู่:ทายาทผู้มีสิทธิโดยตรง
หมวดหมู่:เจ้าชาย
หมวดหมู่:ประเทศไซปรัส

ซไปรัส
ซไซปรัส
ซไซปรัส
ซไซปรัส
ซ
ซ
หมวดหมู่:ประเทศในตะวันออกกลาง
หมวดหมู่:ประเทศในเอเชียตะวันตก
หมวดหมู่:ประเทศริมฝั่งทะเลเมดิเตอร์เรเนียน
ซไซปรัส
น้ำพอง

น้ำพอง หรือ ลำน้ำพอง อาจหมายถึง- อำเภอน้ำพอง อำเภอในจังหวัดขอนแก่น- เทศบาลตำบล 2 แห่งในอำเภอน้ำพอง
** เทศบาลตำบลน้ำพอง
** เทศบาลตำบลลำน้ำพอง- อุทยานแห่งชาติน้ำพอง- ลำน้ำพอง แม่น้ำในพื้นที่จังหวัดขอนแก่นและบริเวณใกล้เคียง- สนามบินน้ำพอง สนามบินของกองทัพอากาศไทยในอำเภอน้ำพอง- ลำน้ำพอง หนุ่มยีนส์ตะวันนา นักมวยไทยชาวไทย
หมวดหมู่:หน้าแก้ความกำกวมชื่อสถานที่
ไฮดรา (เทพปกรณัม)

ไฟล์:Mosaico Trabajos Hércules (M.A.N. Madrid) 02.jpg|thumb|250px|เฮราคลีสสังหารไฮดราบนกระเบื้องโมเสกในยุคโรมันโบราณ
ไฮดรา (Λερναία Ύδρα; Hydra) เป็นสัตว์ประหลาดในเทพปกรณัมกรีก มีลักษณะเด่น คือ มีหลายหัว แต่ละหัวคล้ายงู ไฮดรามีหัวทั้งหมด 9 หัว เมื่อแต่ละหัวที่ถูกตัดจะมีหัวงอกขึ้นใหม่ได้ไม่มีที่สิ้นสุด บางปกรณัมกล่าวว่ามี 100 หัว บ้างก็ว่าไฮดรามีลำตัวคล้ายสุนัข ร่างกายปกคลุมด้วยเกล็ดและมีหางเหมือนมังกร ลมหายใจของไฮดรา มีอันตรายถึงขนาดที่ทำให้ผู้ที่เข้าใกล้ถึงแก่ความตาย ไฮดราเป็นทายาทของไทฟอนและอีคิดนา
ไฮดรา อาศัยอยู่ที่ทะเลสาบเลอนา และถูกปราบโดยเฮราคลีส จัดเป็นหนึ่งในภารกิจ 12 ประการของเฮราคลีส
ไฮดรา ถูกอ้างอิงถึงในวัฒนธรรมร่วมสมัยมากมาย เช่น การ์ตูนญี่ปุ่นเรื่อง เซนต์เซย่า โดยเป็นหนึ่งในตัวละครที่เป็นระดับบรอนต์เซนต์ มีชื่อว่า ไฮดรา อิจิ

**อ้างอิง**

**แหล่งข้อมูลอื่น**
  Statue of the Hydra battling Hercules at the Louvre-  ไฮดร้า สัตว์ในตำนานจากเว็บจิกะแม็ก date=2007-09-27 
หมวดหมู่:สัตว์ในนิยาย
หมวดหมู่:สิ่งมีชีวิตในตำนานกรีก
ศาสนายูดาห์

ศาสนายูดาห์ หรือศาสนายิว (Judaism; יהדות) คือวิถีชีวิต ปรัชญา และศาสนาประเภทเอกเทวนิยม ตามความเชื่อของชาวยิว มีต้นกำเนิดในคัมภีร์ฮีบรู (หรือคัมภีร์ทานัค) รวมถึงคัมภีร์ชั้นหลัง เช่น คัมภีร์ทาลมุด ศาสนิกชนยูดาห์ถือว่าวิถีนี้ เป็นพันธสัญญาระหว่างพระยาห์เวห์กับวงศ์วานอิสราเอล ศาสนายูดาห์แบบรับบีถือว่าพระยาห์เวห์ได้ประทานธรรมบัญญัติที่เรียกว่าคัมภีร์โทราห์แก่โมเสสที่ภูเขาซีนาย
ศาสนายูดาห์มีพระเจ้าสูงสุด คือ พระยาห์เวห์ โดยชาวยิวมีความเชื่อว่าพระเจ้าทรงสร้างโลกและมนุษย์คู่แรกเมื่อประมาณ 4,000 ปีก่อนคริสตกาล และถือว่าโมเสสคือศาสดา ให้กำเนิดศาสนายูดาห์เมื่อประมาณ 2,000 ปีก่อนคริสตกาล และยังมีบุคคลสำคัญ เช่น อับราฮัม อิสอัค ยาโคบ ยูดาห์ ผู้เผยพระวจนะท่านอื่น ๆ อีกจำนวนมาก ฯลฯ เป็นต้น ศาสนายูดาห์มีความเป็นมายาวนานกว่าสี่พันปี (นับจากสมัยอับราฮัม) จึงถือเป็นศาสนาเอกเทวนิยมที่เก่าแก่ที่สุดที่ยังดำรงอยู่ในปัจจุบัน ในคัมภีร์ทานัคที่เขียนขึ้นในยุคหลัง เช่น หนังสือเอสเธอร์ เรียกชาวฮีบรูหรือวงศ์วานอิสราเอลว่าชาวยิว คัมภีร์ของศาสนายูดาห์ยังมีอิทธิพลอย่างมากต่อกลุ่มศาสนาอับราฮัมยุคหลังด้วย คือ ศาสนาคริสต์ ศาสนาอิสลาม และศาสนาบาไฮ รวมทั้งมีอิทธิพลต่อจริยธรรมและระบบซีวิลลอว์ตะวันตกทั้งทางตรงและทางอ้อม
ชาวยิวเป็นกลุ่มชาติพันธุ์ศาสนา ซึ่งหมายรวมทั้งที่เป็นชาวยิวโดยกำเนิดและและคนที่เข้ารีตยิว ในปี ค.ศ. 2010 ประชากรยิวทั่วโลกมีอยู่ประมาณ 13.4 ล้านคน หรือคิดเป็นประมาณร้อยละ 0.2 ของประชากรโลกทั้งหมด ชาวยิว 42% อาศัยอยู่ที่ประเทศอิสราเอล อีก 42% อาศัยอยู่ที่สหรัฐอเมริกาและประเทศแคนาดา ที่เหลือส่วนมากอาศัยอยู่ในทวีปยุโรป ขบวนการศาสนายูดาห์ที่ใหญ่ที่สุดคือศาสนายูดาห์ออร์ทอดอกซ์ ศาสนายูดาห์อนุรักษนิยม และศาสนายูดาห์ปฏิรูป แต่ละกลุ่มมีการตีความธรรมบัญญัติแตกต่างกันไป ศาสนายูดาห์ออร์ทอดอกซ์ถือว่าคัมภีร์โทราห์และธรรมบัญญัติมาจากพระเป็นเจ้า เป็นนิรันดร์ เปลี่ยนแปลงไม่ได้ จึงต้องถือปฏิบัติตามอย่างเคร่งครัด ศาสนายูดาห์อนุรักษนิยมและศาสนายูดาห์ปฏิรูปจะมีแนวคิดแบบเสรีนิยมมากกว่า ศาสนายูดาห์ปฏิรูปถือว่าธรรมบัญญัติต่าง ๆ เป็นแนวทางปฏิบัติทั่วไป ไม่ใช่ข้อบังคับหรือพันธะ การตีความคำสอนและข้อบัญญัติต่าง ๆ ในศาสนายูดาห์ไม่เป็นสิทธิ์ขาดแก่บุคคลหรือองค์การใดโดยเฉพาะ แต่ยึดตามตัวบทในพระคัมภีร์และตามแต่รับบีหรือนักวิชาการจะตีความกันโดยเฉพาะ

**อ้างอิง**
หมวดหมู่:ก่อตั้งในสหัสวรรษที่ 2 ก่อนคริสตกาล
หยั่น หว่อ หยุ่น

โลโก้ตราเด็กสมบูรณ์
หยั่น หว่อ หยุ่น (仁和園) เป็นกลุ่มบริษัทที่ทำธุรกิจเกี่ยวกับซอสปรุงรส โดยเฉพาะซอสหอยนางรมและซีอิ๊วขาว ก่อตั้งโดยกลุ่มตระกูลตั้งสมบัติวิสิทธิ์ มีสำนักงานใหญ่อยู่ที่วัดไผ่เงิน ผลิตภัณฑ์ใช้ตรา“เด็กสมบูรณ์”เป็นตราสัญลักษณ์
ปัจจุบันนาย สมหวัง ตั้งสมบัติวิสิทธิ์ ดำรงตำแหน่งกรรมการผู้จัดการใหญ่ บริษัท หยั่น หว่อ หยุ่น คอร์ปอเรชั่น กรุ๊ป จำกัด

**ประวัติ**
นายวิเชียร ตั้งสมบัติวิสิทธิ์ ตั้งบริษัท หยั่น หว่อ หยุ่น จำกัด ในปี พ.ศ. 2525 เพื่อผลิตซีอิ๊ว ตราเด็กสมบูรณ์ออกวางตลาดเป็นครั้งแรก โดยใช้เทคนิคการผลิตซีอิ๊วที่สืบทอดจากบรรพบุรุษ มีโรงงานที่วัดไผ่เงิน
ด้วยความพยายามวิริยอุตสาหะของนายวิเชียร ตั้งสมบัติวิสิทธิ์ ทำให้ผลิตภัณฑ์ตราเด็กสมบูรณ์ได้รับความนิยมทั่วประเทศ
เมื่อปริมาณความต้องการของผลิตภัณฑ์เด็กสมบูรณ์เพิ่มมากขึ้น ทำให้ หยั่น หว่อ หยุ่น ต้องขยายการผลิตและสร้างโรงงานใหม่ โดยปรับปรุงที่ตั้งโรงงานบริเวณวัดไผ่เงิน ให้เป็นที่ตั้งสำนักงานและคลังสินค้า
ด้วยวิสัยทัศน์อันกว้างไกลของคุณวิเชียรหยั่งรู้ความต้องการทางการตลาดมากขึ้น จึงได้สร้างโรงงาน 1 ที่ตำบลท่าจีน สมุทรสาคร บนเนื้อที่ 60 ไร่ ในปี พ.ศ. 2528 เพื่อรองรับความต้องการของผลิตภัณฑ์
และเพื่อเพิ่มประสิทธิภาพในการแข่งขัน หยั่น หว่อ หยุ่น ได้เริ่มใช้ระบบองค์กรตั้งแต่ปี พ.ศ. 2528 เป็นต้นมา และนำวิธีการทางการตลาดมาใช้
ผลิตภัณฑ์ หยั่น หว่อ หยุ่น ส่งออกครั้งแรกในปี พ.ศ. 2529 และหนึ่งปีถัดมา ได้รับ เครื่องหมายมาตรฐานอุตสาหกรรม จากกระทรวงอุตสาหกรรม
ต่อมาในปี พ.ศ. 2540 หยั่น หว่อ หยุ่น ตั้งโรงงาน 2 ขึ้น ซึ่งเพียบพร้อมด้วยอุปกรณ์ล้ำสมัย

**การค้า**
หยั่น หว่อ หยุ่น เป็นผู้นำทางอุตสาหกรรมซีอิ๊วขาวและเต้าเจี้ยว โดยมีส่วนแบ่งการตลาดกว่า 90 เปอร์เซ็นต์
มีสาขาอยู่ทั่วประเทศ คือ เชียงใหม่ นครสวรรค์ ขอนแก่น นครราชสีมา สงขลา เยาวราช เจริญกรุง มไหสวรรย์ เพชรเกษม และส่งออกไปยัง 53 ประเทศทั่วโลก

**ผลิตภัณฑ์**
# ซีอิ๊วขาว
# ซอสหอยนางรม
# เต้าเจี้ยว
# ซีอิ๊วดำ
# น้ำปลา
# น้ำส้มสายชู
# ซอสพริก
# ซอสมะเขือเทศ
# ซอสเต้าเจี้ยว
# ซีอิ๊วญี่ปุ่น

**แหล่งข้อมูลอื่น**
  เว็บไซต์ทางการของ หยั่น หว่อ หยุ่น  
หมวดหมู่:บริษัทของไทย
หมวดหมู่:บริษัทอาหารของไทย
หมวดหมู่:บริษัทเอกชน
หมวดหมู่:ธุรกิจอาหาร
ท่านผู้หญิง

ท่านผู้หญิง ในอดีตใช้เป็นคำนำหน้าชื่อภรรยาเอกของ เจ้าพระยา ปัจจุบันเป็นคำนำหน้าชื่อ สตรีสามัญชนทุกคน ที่ได้รับพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์จุลจอมเกล้าฝ่ายใน ชั้นปฐมจุลจอมเกล้า (ป.จ.) และชั้นทุติยจุลจอมเกล้าวิเศษ (ท.จ.ว.) ถือเป็นเกียรติที่พระมหากษัตริย์ไทยพระราชทานแก่สตรีผู้นั้นเป็นกรณีพิเศษ มิได้ขอพระราชทานโดยรัฐบาล

**ประวัติ**
การใช้คำนำหน้าชื่อสตรีในอดีตนั้นมีการระบุเกี่ยวพันกับบรรดาศักดิ์ของสามีที่ได้รับพระราชทานจากพระมหากษัตริย์ แม้ปัจจุบันจะไม่มีการขอพระราชทานบรรดาศักดิ์ให้ข้าราชการแล้ว แต่สตรีผู้ได้รับพระราชทานเครื่องราชอิสริยาภรณ์จุลจอมเกล้า ก็ยังสมควรได้รับคำยกย่องอยู่ โดยอนุโลมไม่ต้องยึดถือบรรดาศักดิ์ของสามีเป็นเกณฑ์
สตรีสามัญชนที่สมรสหรือเคยสมรส หากได้รับพระราชทานเครื่องราชอิสริยาภรณ์จุลจอมเกล้าตั้งแต่ชั้นทุติยจุลจอมเกล้าวิเศษถึงปฐมจุลจอมเกล้า มีคำนำหน้าชื่อว่า "ท่านผู้หญิง" ยกเว้นพระบรมวงศานุวงศ์ฝ่ายในและสตรีที่เป็นหม่อมห้ามพระราชวงศ์ หากได้รับพระราชทานเครื่องราชอิสริยาภรณ์จุลจอมเกล้าชั้นใดก็ตาม ไม่ต้องเปลี่ยนคำนำหน้าพระนามหรือชื่อ ส่วนสตรีสามัญชนที่มิได้สมรส หากได้รับพระราชทานเครื่องราชอิสริยาภรณ์จุลจอมเกล้าชั้นใดก็ตาม ก็จะมีคำหน้านามว่า "คุณ"
ต่อมาในวันที่ 3 มีนาคม พ.ศ. 2565 พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯให้สตรีทุกคนที่ได้รับพระราชทานเครื่องราชอิสริยาภรณ์จุลจอมเกล้า ชั้นปฐมจุลจอมเกล้าและชั้นทุติยจุลจอมเกล้าวิเศษ ใช้คำนำหน้าชื่อว่า "ท่านผู้หญิง" ทั้งหมด แม้ไม่เคยสมรส
เครื่องราชอิสริยาภรณ์จุลจอมเกล้าเป็นเครื่องราชอิสริยาภรณ์ที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้นเมื่อ พ.ศ. 2416 เนื่องในโอกาสฉลองกรุงรัตนโกสินทร์ครบ 90 ปี ให้ใช้แพรแถบสีชมพูอันเป็นสีของวันอังคาร ซึ่งเป็นวันพระราชสมภพ โดยเครื่องราชอิสริยาภรณ์จุลจอมเกล้าฝ่ายใน ชั้นปฐมจุลจอมเกล้า มีจำนวน 20 สำรับ และทุติยจุลจอมเกล้าวิเศษ มีจำนวน 100 ดวง ดังนั้น จำนวนท่านผู้หญิงจึงมีจำนวนไม่เกิน 120 คน

**ท่านผู้หญิงที่ยังมีชีวิตอยู่ในปัจจุบัน **
ท่านผู้หญิงที่ยังมีชีวิตอยู่ในปัจจุบัน (เรียงลำดับตามปีที่ได้รับเครื่องราชอิสริยาภรณ์)

**ดูเพิ่ม**
 คุณหญิง- รายพระนามและรายนามผู้ได้รับพระราชทานปฐมจุลจอมเกล้า- รายพระนามและรายนามผู้ได้รับพระราชทานทุติยจุลจอมเกล้าวิเศษ (ฝ่ายใน)

**อ้างอิง ==
รหัสทางภูมิศาสตร์

รหัสทางภูมิศาสตร์ เป็นรหัสตัวเลขหรือตัวอักษร หรือทั้งตัวเลขและตัวอักษรผสม ใช้อ้างอิงในทางภูมิศาสตร์ สำหรับกำหนดจุดใดจุดหนึ่งบนผิวโลกเพื่อประโยชน์ในการอ้างอิง เช่น 65040301 หมายถึง หมู่ที่ 1 บ้านโพธิ์งาน ตำบลพันเสา อำเภอบางระกำ จังหวัดพิษณุโลก โดยหลักที่ 1-2 คือ จังหวัด ที่ 3-4 คือ อำเภอ ที่ 5-6 คือ ตำบล และที่ 7-8 คือ หมู่บ้าน
รหัสที่ใช้สำหรับประเทศ คือ ISO 3166 ส่วนสนามบินคือ IATA
ISO
หมวดหมู่:รหัสภูมิศาสตร์
แท็บลอยด์

แท็บลอยด์ (tabloid) เป็นรูปแบบของหนังสือพิมพ์เป็นที่นิยมในสหราชอาณาจักร โดยทั่วไปแท็บลอยด์มีขนาดประมาณ 597×375 มิลลิเมตร  (ประมาณ 23½×14 3/4 นิ้ว) ต่อหน้าที่กางออกมา 
แท็บลอยด์ยังคงใช้หมายถึงหนังสือพิมพ์ที่ตีพิมพ์เรื่องทั่วไปที่เนื้อหาไม่ซีเรียส เช่น ข่าวดารา หรือ ข่าวกีฬา โดยหนังสือพิมพ์ขนาดแท็บลอยด์ในประเทศไทย เช่น สตาร์ซอคเก้อร์รายวัน บางกอกทูเดย์ ข่าวหุ้น เป็นต้น 
หมวดหมู่:หนังสือพิมพ์
มีโรสลัฟ โคลเซอ

มีโรสลัฟ โคลเซอ (Miroslav Klose) เดิมชื่อ มีรอสวัฟ มาเรียน กลอแซ (Mirosław Marian Klose) เกิดเมื่อวันที่ 9 มิถุนายน ค.ศ. 1978 ที่เมืองออปอเล ประเทศโปแลนด์ ชื่อเล่นว่า "มีโร" (Miro) เป็นอดีตนักฟุตบอลอาชีพชาวเยอรมัน เคยเล่นตำแหน่งกองหน้าให้กับทีมชาติเยอรมนี และสโมสรฟุตบอลลาซีโอในประเทศอิตาลี
มีโรสลัฟ โคลเซอ เล่นในฟุตบอลโลกทั้งหมด 4 ครั้งติดต่อกัน และยิงได้ทั้งหมด 16 ประตู โดยได้ประตูที่ 15 ในฟุตบอลโลก 2014 ในการแข่งขันรอบแรกนัดที่สอง ที่เยอรมนีเสมอกานาไป 2-2 โดยโคลเซอเป็นผู้ที่ยิงประตูที่ 2 เสมอกับกานาไป นับว่าเป็นสถิตินักฟุตบอลที่ยิงประตูในการแข่งขันฟุตบอลโลกมากที่สุด เทียบเท่ากับโรนัลโดนักฟุตบอลชาวบราซิล และยิงประตูที่ 16 ได้ในรอบรองชนะเลิศ ในการพบกับบราซิล ซึ่งเป็นเจ้าภาพ ที่เยอรมนีเอาชนะไปได้มากถึง 1-7 โคลเซอเป็นผู้ยิงประตูที่ 2 ในนาทีที่ 22 ทำให้โคลเซอกลายเป็นนักฟุตบอลที่ทำสถิติยิงประตูในการเล่นฟุตบอลโลกมากที่สุดในโลก คือ 16 ประตู และหลังจากจบฟุตบอลโลกครั้งนี้ โคลเซอก็ได้ประกาศยุติการเล่นให้กับทีมชาติไป โดยทำสถิติติดทีมชาติไปทั้งสิ้น 137 นัด ถือเป็นสถิติมากเป็นอันดับ 2 และเป็นดาวซัลโว ของทีมชาติเยอรมนี

**เกียรติประวัติ**

**สโมสร**
 แวร์เดอร์แบร์เมิน
** DFB-Ligapokal ปี 2006- ไบเอิร์นมิวนิก
** แชมป์บุนเดิสลีกา ฤดูกาล 2007-08, 2009-10
** รองแชมป์ยูฟ่าแชมเปียนส์ลีก ฤดูกาล 2009-10
** แชมป์เดเอ็ฟเบ-โพคาล ปี 2008, 2010
** DFB-Ligapokal ปี 2007
** DFB-Supercup ปี 2010

**ทีมชาติ**
 ทีมชาติเยอรมนี
** รองแชมป์ฟุตบอลโลก ปี 2002
** อันดับ 3 ฟุตบอลโลก ปี 2006, 2010
** รองแชมป์ฟุตบอลยูโร ปี 2008
**แชมป์ฟุตบอลโลก ปี 2014

**สถิติ**

**อ้างอิง**

**แหล่งข้อมูลอื่น**
หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:นักฟุตบอลชาวโปแลนด์
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นในบุนเดิสลีกา
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองหน้าฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในชุดชนะเลิศฟุตบอลโลก
หมวดหมู่:บุคคลจากออปอแล
โรนัลโด

โรนัลโด (Ronaldo) หรือชื่อเต็มว่า โรนัลดู ลูอีส นาซารีอู จี ลีมา (Ronaldo Luíz Nazário de Lima; เกิดวันที่ 18 กันยายน พ.ศ. 2519) เป็นนักฟุตบอลชาวบราซิลที่เป็นที่รู้จักในฉายา O Fenômeno (ปรากฏการณ์) และชื่อเล่น R9 ปัจจุบันเลิกอาชีพค้าแข้งแล้ว
ในปี ค.ศ. 1993 โรนัลโดเริ่มต้นเส้นทางการเป็นนักฟุตบอลอาชีพกับสโมสรกรูเซย์รู ในฤดูกาลแรกนั้น เขาทำได้ถึง 108 ประตูใน 27 เกม โดยโรนัลโดมีอายุเพียง 17 ปีเท่านั้น หลังจากนั้นก็ถูกแมวมองจากสโมสรยักษ์ใหญ่ แปเอสเฟ ไอนด์โฮเฟินจากเนเธอร์แลนด์ดึงไปร่วมเล่น นอกจากนี้ โรนัลโดก็ยังได้ร่วมทางกับสโมสรใหญ่ในยุโรปมากมาย อาทิ บาร์เซโลนา อินแตร์นาซีโอนาเลมีลาโน (อินเตอร์มิลาน) เรอัลมาดริด และเอซีมิลาน
ในส่วนของทีมชาตินั้น โรนัลโดลงเล่นให้กับทีมชาติบราซิลชุดใหญ่ 107 นัด และทำประตูได้ถึง 127 ประตู โดยเป็นรองเพียงเปเล่และโรมารีอูเท่านั้น และยังเป็นเจ้าของสติถิ 15 ประตู ผู้ยิงประตูสูงสุดตลอดกาลของโลกในฟุตบอลโลกอีกด้วย  เขาพาทีมชาติบราซิลได้แชมป์ฟุตบอลโลก 2 สมัยในปี ค.ศ. 1994 และ ค.ศ. 2002 แต่ต่อมาก็ถูกแย่งสถิติโดยมีโรสลัฟ โคลเซอในฟุตบอลโลกปี ค.ศ. 2012
ฉายาของโรนัลโดคือ O Fenômeno ("The Phenomenon" ในภาษาอังกฤษ) โรนัลโดเป็นหนึ่งในนักเตะที่ประสบความสำเร็จมากมาย อาทิ รางวัลนักฟุตบอลยอดเยี่ยมแห่งปีของทวีปยุโรป 2 สมัย ในปี ค.ศ. 1997 และ ค.ศ. 2002 รางวัลนักเตะยอดเยี่ยมของโลกโดยฟีฟ่า 3 สมัย ซึ่งมีเพียงโรนัลโดและซีเนดีน ซีดานเท่านั้นที่เคยทำได้ ในปี ค.ศ. 2007 เขาถูกจัดให้เป็นหนึ่งในนักฟุตบอล 1 คนที่ยอดเยี่ยมที่สุดตลอดกาลโดยนิตยสารฟุตบอลฝรั่งเศส และเป็นหนึ่งในนักฟุตบอลยอดเยี่ยมที่สุดของโลกที่ยังมีชีวิตอยู่โดยเปเล่
เมื่อวันที่ 1 มกราคม ค.ศ. 2013 โรนัลโดประกาศเกษียณตัวเองจากการเป็นนักฟุตบอล เนื่องจากความเจ็บปวดและภาวะขาดไทรอยด์

**อ้างอิง**

**แหล่งข้อมูลอื่น**
 Ronaldo at Real Madrid es
หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นเอซี มิลาน
หมวดหมู่:ผู้เล่นอิสโปร์ชีกลูบีโกริงชังส์เปาลิสตา
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในเซเรียอา
หมวดหมู่:ผู้เล่นในลาลิกา
หมวดหมู่:บุคคลจากรีโอเดจาเนโร
หมวดหมู่:ผู้เล่นในฟุตบอลโลก 1994
หมวดหมู่:ผู้เล่นในฟุตบอลโลก 1998
หมวดหมู่:กองหน้าฟุตบอล
หมวดหมู่:นักฟุตบอลในโอลิมปิกฤดูร้อน 1996
หมวดหมู่:ฟีฟ่า 100
หมวดหมู่:ผู้ชนะเลิศบาลงดอร์
โมเด็ม

โมเด็ม (modem ย่อมาจากคำว่า modulate and demodulate) เป็นอุปกรณ์ที่ทำหน้าที่กล้ำสัญญาณ หรือปรับเปลี่ยนลักษณะสมบัติอย่างใดอย่างหนึ่งหรือหลายๆอย่างของรูปสัญญาณคลื่นพาห์(สัญญาณที่เป็นตัวขนส่งความถี่สูง)ด้วยสัญญาณข้อมูลที่จะถูกส่งผ่าน เช่น กระแสบิตดิจิทัล(อังกฤษ: digital bit stream)หรือสัญญาณเสียงอนาล็อก การกล้ำสัญญาณรูปคลื่นไซน์จะแปลงสัญญาณข้อความ baseband เป็นสัญญาณ passband และแปลงกลับในทิศทางตรงข้าม จุดประสงค์ของโมเด็มคือการสร้างสัญญาณที่ง่ายต่อการส่งข้อมูล และง่ายต่อการประมวลผล
อุปกรณ์หลายชนิดสามารถถือว่าเป็นโมเด็มได้ แต่โมเด็มประเภทที่แพร่หลายที่สุดคือโมเด็มที่แปลงสัญญาณแอนะล็อกให้เป็นสัญญาณดิจิทัลและสัญญาณดิจิทัลให้เป็นสัญญาณแอนะล็อก ซึ่งใช้ในการสื่อสารโทรคมนาคมหรือเครือข่ายคอมพิวเตอร์ เช่นเปลี่ยนสัญญาณดิจิทัลจากคอมพิวเตอร์แม่ข่ายให้เป็นสัญญาณเสียงที่ส่งผ่านในสายโทรศัพท์แบบดั้งเดิม และทำหน้าที่แปลงสัญญาณเสียงกลับมาเป็นข้อมูลดิจิทัลในอีกด้านหนึ่งของผู้รับสัญญาณลูกข่ายหรือส่งจากลูกข่ายกลับไปยังแม่ข่าย
ปัจจุบันมีโมเด็มชนิดต่างๆ เพิ่มขึ้นอีกมากมาย เช่น เคเบิลโมเด็ม, ADSL โมเด็ม, โมเด็มที่ใช้รับสัญญาณไมโครเวฟ เป็นต้น  

**มาตรฐานของโมเด็ม**
โมเด็มโทรศัพท์ในช่วงแรกถูกพัฒนาโดยบริษัทหลายแห่ง และไม่มีมาตรฐานในการทำงานด้วยกัน ในภายหลังได้มีการสร้างมาตรฐานการส่งข้อมูลของโมเด็มขึ้น ซึ่งพัฒนาอัตราการส่งข้อมูลให้มีความเร็วเพิ่มขึ้นเรื่อยๆ

**อ้างอิง**
หมวดหมู่:โมเด็ม
หมวดหมู่:ผลิตภัณฑ์ที่ออกในปี_พ.ศ._2501
หมวดหมู่:Bulletin board systems
หมวดหมู่:Logical link control
หมวดหมู่:Physical layer protocols
หมวดหมู่:บัสอนุกรม
ไฟร์ไวร์

ตัวอย่างหัวเสียบ FireWire แบบ 6 พิน
ไฟร์ไวร์ (FireWire) (อาจรู้จักในชื่อ i.Link และ IEEE 1394) เป็นข้อกำหนดมาตรฐานการเชื่อมต่อบัสการสื่อสารแบบอนุกรมของคอมพิวเตอร์ส่วนบุคคล การที่ FireWire มีอัตราการส่งข้อมูลสูง ทำให้เข้ามาทดแทนการเชื่อมต่อแบบ SCSI ในอุปกรณ์หลายชนิด
อุปกรณ์ที่นิยมใช้ FireWire มากที่สุดคือ กล้องวิดีโอดิจิทัล ซึ่งมีช่องเสียบ FireWire มาตั้งแต่ ค.ศ. 1995 เครื่องคอมพิวเตอร์บางยี่ห้อ เช่น แอปเปิล คอมพิวเตอร์ หรือ โซนี่ ได้รวม FireWire เป็นอุปกรณ์มาตรฐานเช่นกัน แต่ในปัจจุบัน FireWire กำลังถูกแทนที่ด้วยมาตรฐาน USB 2.0 แต่ด้วย MPEG LA ถือสิทธิบัตรของ IEEE1394 หรือ Firewire ที่เป็นเหตุผลที่ระบบเชื่อมต่อความเร็วสูงนี้ตายไปอย่างง่ายดายเพราะค่าสิทธิบัตรที่แพงเกินไป

**ประวัติ**
บริษัทแอปเปิล คอมพิวเตอร์ดำเนินการพัฒนา FireWire มาตั้งแต่ก่อนปี ค.ศ. 1990 โดยมีจุดหมายเพื่อทดแทนการเชื่อมต่อแบบ SCSI การพัฒนาเสร็จสิ้นใน ค.ศ. 1995 และได้กลายเป็นมาตรฐานของ IEEE ในชื่อ IEEE 1394 บริษัทโซนี่ได้นำไปปรับปรุงให้เป็นการเชื่อมต่อของตนเองในชื่อ i.Link โดยได้ตัดพินที่ทำหน้าที่จ่ายพลังงานออกไป 2 พิน เหลือเพียงพินที่ใช้ส่งข้อมูล 4 พินเท่านั้น
FireWire นิยมใช้ในอุปกรณ์บันทึกข้อมูลและกล้องวิดีโอดิจิทัล เนื่องจากอุปกรณ์เหล่านี้ต้องการอัตราการส่งข้อมูลสูง FireWire ยังได้รับความนิยมในเครื่องคอมพิวเตอร์ เพราะมีความเร็วสูงกว่า USB 1.0 ในขณะนั้น อย่างไรก็ตาม การที่แอปเปิลและเจ้าของสิทธิบัตรใน FireWire เรียกร้องค่าใช้งานจากผู้ใช้ (0.25 ดอลลาร์สหรัฐต่อเครื่อง) ทำให้ FireWire ไม่สามารถเข้ามาแทนที่ USB ได้ในตลาดล่าง

**มาตรฐาน**
FireWire รุ่นแรกเรียกว่า FireWire 400 สามารถส่งข้อมูลได้ 100, 200, 400 Mbit/s (ในความเป็นจริงจะส่งได้ 98.304, 196.608, 393.216 Mbit/s ตามลำดับ) สามารถต่อพ่วงอุปกรณ์ได้สูงสุด 63 ชิ้น (โดยใช้ฮับเข้าช่วย) สามารถเชื่อมต่อแบบ peer-to-peer เช่น เชื่อมระหว่างเครื่องพิมพ์และสแกนเนอร์ โดยไม่ต้องผ่านคอมพิวเตอร์ FireWire ยังสามารถจ่ายพลังงานได้ 45 วัตต์ต่อพอร์ทอีกด้วย
FireWire 800 เป็นมาตรฐานที่แอปเปิลพัฒนาเพิ่มเติมจาก IEEE1394b ในปี ค.ศ. 2003 โดยพัฒนาให้มีความเร็วเพิ่มขึ้นเป็น 786.432 Mbit/s โดยที่ยังเข้ากันได้กับ FireWire 400 รุ่นเก่า
ด้วยซอฟต์แวร์เสริม FireWire สามารถต่อในเครือข่ายแทนสายแลนได้แบบไม่ต้องผ่านเราเตอร์ ซึ่งความสามารถนี้สนับสนุนในระบบปฏิบัติการที่นิยมทั่วไป

**การพัฒนา**
ด้วยการพัฒนาตามหลักการของการส่งข้อมูลแบบใหม่โดยการส่งแบบคู่ขนาน 9 พิน จะช่วยในการส่งผ่านข้อมูลได้อย่างรวดเร็ว โดยFirewire 2008 ความเร็ว 3.2Gbit/s ได้รับการรับรองแล้ว จากสมาพันธ์ IEEE โดยได้ทำการรับรองมาตรฐาน  IEEE 1394 แล้ว หรือที่รู้จักกันในนาม Firewire โดยมาตรฐานนี้ได้ถูกเรียกว่า IEEE 1394-2008 โดยจะมีสเปคความเร็วอยู่ที่ 1.6 Gbit/s และ 3.2 Gbit/s โดย Firewire ใหม่นี้จะใช้เคเบิลแบบ 9 pin เหมือนกับ Firewire 800แต่กลับเป็นที่นิยมมากกว่า หากดูในกลุ่มกล้องถ่ายวิดีโอประเภท DV แต่สำหรับ Firewire 800 นั้นกลุ่มผู้ใช้มีอยู่จำกัดมากIEEE กล่าวว่ามาตรฐานใหม่นี้จะเริ่มนำออกมาใช้ภายในเดือนตุลาคมปี 2551
หมวดหมู่:คำศัพท์โทรทัศน์
หมวดหมู่:บัสคอมพิวเตอร์
หมวดหมู่:มาตรฐานไอทริปเพิลอี
อินโดเนซียารายา

อินโดเนซียารายา (สะกดอย่างเก่า: "Indonesia Raja"; สะกดอย่างปัจจุบัน: "Indonesia Raya", แปลว่า อินโดนีเซียอันยิ่งใหญ่) เป็นชื่อของเพลงชาติแห่งสาธารณรัฐอินโดนีเซีย ประพันธ์โดยวาเก รูดอล์ฟ ซูปรัตมัน ซึ่งได้นำเสนอครั้งแรกในงานสันนิบาตยุวชนแห่งชาติครั้งที่ 2 ที่เมืองปัตตาเวีย (ปัจจุบันคือจาการ์ตา เมืองหลวงของประเทศอินโดนีเซีย) เมื่อวันที่ 28 ตุลาคม พ.ศ. 2471 (ค.ศ. 1928) เพื่อใช้เป็นเพลงประจำพรรคชาตินิยมอินโดนีเซีย ซึ่งเป็นขบวนการต่อสู้เพื่อเรียกร้องเอกราชจากเนเธอร์แลนด์ ต่อมาเมื่ออินโดนีเซียประกาศเอกราชในวันที่ 17 สิงหาคม พ.ศ. 2488 (ค.ศ. 1945) เพลงนี้จึงได้รับเลือกให้ใช้เป็นเพลงชาติอินโดนีเซียสืบมาจนถึงทุกวันนี้
ภายหลังคีตกวีชื่อ โจเซฟ เคลเบอร์ ได้เรียบเรียงดนตรีเพลงนี้ใหม่ สำหรับใช้บรรเลงด้วยวงดนตรีฟิลฮาร์โมนิกออร์เคสตรา เมื่อ พ.ศ. 2493 (ค.ศ. 1950)

**เนื้อร้อง**

**เนื้อร้องดั้งเดิม**

**คำแปล**
เฉพาะเนื้อร้องในบทแรกเท่านั้น ที่บังคับใช้เป็นเนื้อร้องเพลงชาติฉบับราชการ ตามกฎหมาย Peraturan Pemerintah No.44 Tahun 1958

**อ้างอิง**

**แหล่งข้อมูลอื่น**
  เพลงอินโดเนซียารายา (david.national-anthems.net)-  Peraturan Pemerintah No.44 Tahun 1958  date=2007-03-10 
อินโดนีเซีย
หมวดหมู่:สัญลักษณ์ของประเทศอินโดนีเซีย
หมวดหมู่:ประเทศอาร์เจนตินา

left
อาร์เจนตินา
อาร์เจนตินา
อาร์เจนตินา
หมวดหมู่:ประเทศที่ใช้ภาษาสเปนเป็นภาษาทางการ
อ
หมวดหมู่:ประเทศริมฝั่งมหาสมุทรแอตแลนติก
อาร์เจนตินา
อ
คำรณ สัมบุญณานนท์

คำรณ สัมบุณณานนท์ (7 มกราคม 2463 - 30 กันยายน 2512) เป็นนักร้องชาวไทย ซึ่งถูกเรียกขนานนามว่า บิดาเพลงลูกทุ่ง คำรณเกิดที่กรุงเทพมหานคร​โดยกำเนิดแต่บางคนบอกว่าเป็นชาวสุพรรณบุรี​โดยฟังจากสำเนียงที่ขับร้องออกมา เมื่อวันที่ 7 มกราคม พ.ศ. 2463 ที่บ้านหลังวัดเกาะสัมพันธวงศ์ ถนนทรงวาด (ทรงสวัสดิ์) จบการศึกษาชั้นมัธยมจากโรงเรียนช่างก่อสร้างอุเทนถวาย​ มีเพลงที่เป็นที่รู้จัก เช่น มนต์การเมือง ตาศรีกำสรวล คนบ้ากัญชา ตามนางกลับนา ชีวิตครู คนขายยา คำสั่งพ่อ คนพเนจร ชายใจพระ กรรมกรรถราง คนแก่โลก คนไม่รักดี ชีวิตช่างไฟ ชีวิตช่างตัดผม ชีวิตบ้านนา กระท่อมกัญชา เป็นต้น

**ประวัติ**
แนวการร้องเพลงของคำรณ สัมบุณณานนท์ ได้รับอิทธิพลมาจากครูแสงนภา บุญญราศรี เริ่มเข้าสู่วงการจากการประกวดร้องเพลงในงานวัด
ในปี พ.ศ. 2481 คำรณได้เล่นละครวิทยุเรื่อง "เจ้าสาวชาวไร่" ของครูเหม เวชกร และได้ร้องเพลงนำของละคร เพลงเพลงนี้ได้รับยกย่องให้เป็นเพลงลูกทุ่งเพลงแรกของไทย และถือกันว่า คำรณเป็น "บิดาของวงการลูกทุ่งไทย"  เป็นนักร้องลูกทุ่งสมัยต้น ๆ ของวงการ รุ่นเดียวกับ ชาญ เย็นแข ปรีชา บุญยเกียรติ ก่อนรุ่นนักร้องลูกทุ่งดังอย่าง สุรพล สมบัติเจริญ ชัยชนะ บุญนะโชติ ก้าน แก้วสุพรรณ กุศล กมลสิงห์ ฯลฯ
คำรณบันทึกเสียงแผ่นเสียงเพลงแรก จากผลงานเพลงของครูไพบูลย์ บุตรขัน ชื่อเพลง "ชมหมู่ไม้" และมีเพลงดังเช่น เพลง ชายสามโบสถ์, น้ำตาเสือตก, ตาสีกำสรวล, หนุ่มสุพรรณฝันเพ้อ, บ้านนาป่าร้าง, หวยใต้ดิน, มนต์การเมือง, ชายใจพระ
คำรณ สัมบุณณานนท์ มีหน้าตาดี ประกอบกับมีลีลาการร้องเพลงไม่เหมือนใคร ทำให้ได้รับบทพระเอกในภาพยนตร์หลายเรื่อง ตั้งแต่ พ.ศ. 2495 เช่นเรื่อง รอยไถ (2493), ขุนโจรใจเพ็ชร์ (2495), ชายสามโบสถ์ (2495), เกวียนหัก (2498) 
คำรณถือว่าเป็นผู้บุกเบิกเพลงเพื่อชีวิต และเพลงเสียดสีการเมือง และมีเพลงหลายเพลงที่เกี่ยวกับกัญชาอย่างมาก โดยเฉพาะเพลงกระท่อมกัญชา มีเกริ่นนำสำเนียงเหน่อว่า "เฮ้อ! สมัยนี้ เงินทองมันยังหายาก อัตคัตเสียจริง ๆ ไอ้คนที่รวยก็รวยกันจนเหลือล้น ไอ้คนที่จนก็จนกันจนเหลือหลาย แต่อย่างผม บอกตรง ๆ นาย ไม่เคยเดือดร้อนนะ ขออย่างเดียว ขอให้ผมมีกัญชาดูด ผมจึงพอใจ ถ้าว่านะ บ้องที่หนึ่งเห็นนงนุช บ้องที่สองนับพุทธวาจา แหม! แต่บ้องที่ 3 นี่ไม่ไหวนาย เห็นแมวเป็นหมาซะนี่สิ นี่เขาจ้างมาให้ผมร้องส่ง แต่ก่อนจะร้องส่ง ขอให้ผมได้ล่อสักบ้องหน่อยเถอะ เอาล่ะ ผมจะ (เสียงดูดน้ำ) ช่างชื่นใจเสียเหลือเกินแม่คุณ เห็นสวรรค์ไร ๆ แหนะ” 
ถัดมาคือเพลง “คนบ้ากัญชา” ในแง่หนึ่งของเพลงนี้เป็นการกล่าวถึงโทษของกัญชา ที่ทำให้ชายหนุ่มไม่เหลืออะไรในชีวิต โดยเฉพาะเมียของเขาซึ่งตีตัวออกห่างเพราะมีชู้
คำรณเกริ่นก่อนขึ้นเพลงนี้ว่า “ชื่นใจ ชื่นใจอะไรอย่างนี้ ปลอดโปร่งโล่งสมอง สบายตัว (แล้วหัวเราะอย่างบ้าคลั่ง) อะไร ๆ ในโลกนี้ มันก็ไม่ซื่อสัตย์เหมือนอย่างเจ้า สูบทีไร เป็นเมาทุกที”
คำรณ สัมบุณณานนท์ เสียชีวิตเมื่อวันที่ 30 กันยายน พ.ศ.2512 ด้วยโรคมะเร็งปอด

**ผลงานการแสดง**

**อ้างอิง**
หมวดหมู่:บุคคลจากจังหวัดสุพรรณบุรี
หมวดหมู่:นักร้องลูกทุ่งชายชาวไทย
หมวดหมู่:นักร้องชายชาวไทย
หมวดหมู่:นักดนตรีเพื่อชีวิต
หมวดหมู่:นักแสดงชายชาวไทย
หมวดหมู่:กัญชา
เกจิอาจารย์

เกจิอาจารย์ แปลว่า อาจารย์บางพวก
หลังพระโคตมพุทธเจ้าปรินิพพานแล้ว สาวกของพระองค์ได้รวบรวมคำสอนของพระองค์ไว้เป็นหมวดหมู่ เรียกว่าพระไตรปิฎก ต่อมามีภิกษุผู้เป็นนักปราชญ์ได้แต่งอรรถกถาและฎีกาเพื่ออธิบายข้อความในพระไตรปิฎกให้เข้าใจง่ายขึ้น เรียกภิกษุผู้แต่งหนังสือนั้นว่า พระอรรถกถาจารย์ และ พระฎีกาจารย์ และในหนังสือที่แต่งนั้นมักจะมีอ้างถึงความคิดเห็นของอาจารย์พวกอื่น ๆ ที่เห็นด้วยหรือเห็นแย้งกับผู้แต่ง จึงเรียกอาจารย์ที่ถูกอ้างถึงนั้นว่า เกจิอาจารย์
เกจิอาจารย์ ในปัจจุบันถูกใช้ในความหมายที่ผิดไปจากเดิม คือใช้เรียกภิกษุที่เชื่อกันว่ามีความรู้ความสามารถในด้านคาถาอาคมและการปลุกเสกเครื่องรางของขลัง หรือเรียกสั้น ๆ ว่า พระเกจิ

**อ้างอิง**
 พระธรรมกิตติวงศ์ (ทองดี สุรเตโช), พจนานุกรมเพื่อการศึกษาพุทธศาสน์ ชุด คำวัด, วัดราชโอรสาราม กรุงเทพฯ พ.ศ. 2548

หมวดหมู่:คำศัพท์ศาสนาพุทธ
จตุปัจจัย

ปัจจัย ในคำวัดหมายถึงเครื่องอาศัยของบรรพชิต คือสิ่งของเครื่องใช้ที่จำเป็นสำหรับดำรงชีพของภิกษุสามเณร เรียกอีกอย่างหนึ่งว่า นิสสัย มีสี่อย่างจึงได้ชื่อว่า จตุปัจจัย หรือ ปัจจัย 4
# จีวร คือ เครื่องนุ่งห่ม ได้แก่ ไตรจีวร ผ้าห่ม ผ้าอาบน้ำฝน
# บิณฑบาต คือ อาหาร ได้แก่ ข้าว น้ำ ผลไม้ เป็นต้น
# เสนาสนะ คือ ที่นอนที่นั่ง คือ กุฏิ ศาลา เตียง ตั่ง หมอน เป็นต้น
# คิลานเภสัช คือ ยารักษาโรค
ปัจจัยเหล่านี้เป็นของควรถวายหรือเป็นของที่สามารถถวายภิกษุสามเณรได้ จึงเรียกอีกอย่างหนึ่งว่า ปัจจัยไทยทาน

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดราชโอรสาราม กรุงเทพฯ พ.ศ. 2548

**ดูเพิ่ม**
 เกษม บุญศรี จตุปัจจัย สารานุกรมไทยฉบับราชบัณฑิตยสถานเล่ม 7  พ.ศ. 2535 หน้า 4415-4437
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
บิณฑบาต

บิณฑบาต (อ่านว่า บิน-ทะ-บาด) เป็นภาษาบาลี มาจากคำว่า ปิณฺฑ + ปาต แปลว่า การตกลงแห่งก้อนข้าว โดยทั่วไปคำนี้หมายถึงกิจวัตรของพระภิกษุสงฆ์และสามเณรในพระพุทธศาสนา ในการออกเดินถือบาตรรับการถวายภัตตาหารหรือสิ่งของจากชาวบ้านในเวลาเช้า เรียกว่าการออกบิณฑบาต การออกบิณฑบาตของพระภิกษุเป็นกิจวัตรที่พระพุทธเจ้าทรงกำหนดไว้ให้เป็นหน้าที่ของพระภิกษุสามเณรมาตั้งแต่สมัยพุทธกาล โดยพระพุทธองค์ทรงสรรเสริญการบิณฑบาตว่าเป็นกิจอันประเสริฐ หรือในสามัญเรียกว่าการโปรดสัตว์ เพราะการออกบิณฑบาตนั้นนับว่าเป็นการเผยแผ่พระศาสนาทางหนึ่งด้วย ดังในสมัยพุทธกาลที่พระภิกษุสงฆ์จะเทศนาโปรดแก่บรรดาชาวบ้านซึ่งมาร่วมทำบุญ อันเป็นต้นเหตุแห่งการสวดให้พรหลังภัตตกิจในปัจจุบันนี้

**ความหมาย**
นัยหนึ่งคำนี้หมายถึงเป็นคำเรียกก้อนข้าวที่ชาวบ้านใส่ลงในภาชนะที่รองรับ เช่นบาตรของพระภิกษุ- ในคำวัดหมายถึงอาหารสำหรับถวายพระซึ่งเป็นปัจจัยหนึ่งใน ๔ สำหรับพระสงฆ์ จะถวายโดยใส่บาตรหรือใส่ภาชนะอื่นใดก็เรียกเหมือนกัน- หมายถึงการที่ภิกษุสามเณรไปรับอาหารที่เขาถวายโดยบาตรก็ได้ เช่นใช้ว่า "พระออกไปบิณฑบาตกันแต่เช้า ยังไม่กลับจากบิณฑบาตเลย"- หมายถึงการที่พระสงฆ์ขอร้องมิให้กระทำการอย่างหนึ่งอย่างใดก็ได้ เช่นใช้ว่า "อาตมาขอบิณฑบาตเถอะ อย่าได้ถึงกับฆ่าแกงกันเลย"- บิณฑบาตมักเขียนผิดเป็น "บิณฑบาตร" โดยอาจเข้าใจว่าเป็นคำเดียวกับบาตร ซึ่งออกเสียงเหมือนกัน

**อ้างอิง**
 อ้างหนังสือ| ผู้แต่ง =  พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต| ชื่อหนังสือ = พจนานุกรมเพื่อการศึกษาพุทธศาสน์ ชุด คำวัด| URL = | จังหวัด = กรุงเทพฯ| พิมพ์ที่ = วัดราชโอรสาราม| ปี = พ.ศ. 2548| ISBN = | จำนวนหน้า = | หน้า = 

**ดูเพิ่ม**
 การตักบาตร
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
ปรินิพพาน

ไฟล์:Parinirvana1.jpg|thumb|left|200px|ภาพวาดพระพุทธเจ้าเข้าสู่อนุปาทิเสนนิพพาน จิตรกรรมฝาผนังวัดท่าถนน อำเภอเมือง จังหวัดอุตรดิตถ์
ปรินิพพาน แปลว่า การดับรอบ ความปราศจากกิเลสที่ร้อยรัด คือ การดับสนิท ดับด้วยไม่เหลือแห่งกิเลสและกองทุกข์ มีความหมายเดียวกับคำว่า นิพพาน
บางครั้งใช้หมายถึง อนุปาทิเสนนิพพาน  แปลว่า การดับกิเลสพร้อมทั้งเบญจขันธ์ (อนุปาทิเสสนิพพาน คู่กับ สอุปาทิเสสนิพพาน แปลว่า ดับกิเลสแต่ยังดำรงชีวิตอยู่ เช่น การตรัสรู้)
ปรินิพพาน นิยมใช้หมายถึง การดับขันธ์ของพระพุทธเจ้าเท่านั้น ส่วนของพระอรหันตสาวกที่เหลือนิยมใช้นิพพานเฉย ๆ ทั้งนี้ นัยว่าเพื่อเป็นการยกย่องพระพุทธเจ้า แต่ในภาษามคธใช้เหมือนกันทั้งสองศัพท์ คือ ใช้สลับกันก็มี
ปรินิพพาน สำหรับพระพุทธเจ้านิยมเพิ่มคำว่า "เสด็จดับขันธ์" หรือ "เสด็จดับขันธ" ไว้หน้าด้วย เช่นใช้ว่า "พระพุทธเจ้าเสด็จดับขันธปรินิพพานที่สาลวโนทยาน เมืองกุสินารา"

**ดูเพิ่ม**
 นิพพาน

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดราชโอรสาราม กรุงเทพฯ พ.ศ. 2548
หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
กิเลส

กิเลส ( Defilements ) (กิเลส; क्लेश เกฺลศ) แปลว่า มลทิน รอยเปื้อน รอยด่าง ความสกปรก ความเศร้าหมอง หมายถึง สภาพที่ทำให้จิตเศร้าหมอง
กิเลสมี 3 ระดับ คือได้แก่ - อนุสัยกิเลส (Latent Defilements) กิเลสอย่างละเอียดที่นอนเนื่องอยู่ในสันดาน - ปริยุฏฐานกิเลส (Internally Active Defilements) กิเลสอย่างกลางคือกิเลสที่เกิดขึ้นจากการปรุงแต่งทางความคิด ได้แก่ กิเลสประเภทนิวรณ์ 5- วีติกกมกิเลส (Externally Active Defilements) กิเลสอย่างหยาบคือกิเลสที่ทะลักออกมาทำให้สัตว์สร้างกรรมขึ้นมาทางกายและวาจา ได้แก่ อุปาทาน 4 คือ 1.กามุปาทาน การหวงแหนและแสวงหาในกาม 2.ทิฏฐุปาทาน การกระทำตามความคิดความเชื่อ 3.สีลัพพัตตุปาทาน แก้ทุกข์ที่เกิดขึ้นตามความเคยชินด้วยสามารถแห่งศีลและพรตที่มี 4.อัตตวาทุปาทาน ความยึดมั่นในขันธ์และสิ่งทั้งหลายว่าเป็นของตน
กิเลสอย่างละเอียด สงบได้ด้วยปัญญา, กิเลสอย่างกลาง สงบได้ด้วยสมาธิ และ กิเลสอย่างหยาบ สงบได้ด้วยศีล
กิเลสนั้นต่างก็มีอาหารของตน การจะดับกิเลสนั้นท่านให้ดับที่ไม่ให้อาหาร โดยเฉพาะกิเลสต่าง ๆ นั้น มักจะมีกิเลสด้วยกันเองนั้นแหล่ะเป็นอาหารของกันและกัน เรียกว่าอุปกิเลส ดังนั้น การจะกำจัดกิเลสบางอย่าง จำเป็นต้องกำจัดกิเลสที่เป็นอาหารของมันก่อน มีอุปมาว่าการจะโจมตีเมืองหลวง จะโจมตีเมืองหลวงโดยตรงเลยไม่ได้ ไม่งั้นเมืองรองต่าง ๆ จะเข้ามาช่วยจากรอบทิศทาง ทำให้เราพ่ายแพ้ ดังนั้นจึงต้องโจมตีค่ายเล็ก ๆ และเมืองเล็ก ๆ ที่เป็นบริวาร แล้วจึงตีเมืองรองให้หมดก่อน จึงค่อยบุกเมืองหลวงในตอนท้ายสุด จึงจะสำเร็จลงได้ ดังนั้น การจะกำจัดอวิชชาที่ดุจเป็นเมืองหลวง ก็ต้องกำจัดอนุสัยสังโยชน์ที่เปรียบเสมือนเมืองรองลงเสียก่อน เเละการจะกำจัดอนุสัยสังโยชน์ก็ต้องกำจัดอุปกิเลสที่เป็นอาหารของอนุสัยสังโยชน์ลงเสียก่อน เปรียบเสมือนการตีเมืองเล็ก ๆ ที่เป็นบริวารของเมืองรอง เป็นต้น การจะบรรลุธรรมจึงขาดนามรูปปัจจยปริคหญาณไม่ได้เลย

**วจนัตถะ**
กิเลเสนฺติ อุปตาเปนฺตีติ = กิเลสา แปลว่า ธรรมชาติใดย่อมทำให้เร่าร้อน เศร้าหมอง ธรรมชาตินั้นชื่อว่า กิเลส
กิลิสฺสติ เอเตหีติ = กิเลสา แปลว่า สัมปยุตธรรม คือ จิต เจตสิก ย่อมเศร้าหมอง เร่าร้อน ด้วยธรรมชาติใด ฉะนั้นธรรมชาติที่เป็นเหตุแห่งความเศร้าหมองเร่าร้อนของสัมปยุตนั้น จึงชื่อว่า กิเลส

**กิเลสวัตถุ**
ในวิภังคปกรณ์ระบุว่า กิเลสวัตถุ 10 ได้แก่
# โลภะ (Greed) ความอยากได้ในสิ่งที่ไม่ใช่ของตนอย่างไม่ชอบธรรม
# โทสะ (Anger/Hatred)  ความคิดประทุษร้าย ทำลาย ขุ่นเคือง ความเกลียดชัง
# โมหะ  (Delusion/Ignorance) ความหลง มัวเมา ความไม่รู้ ความเข้าใจผิด
# มานะ (Conceit/Pride)  ความถือตัว การสำคัญตน การเปรียบเทียบตนเองกับผู้อื่น
# ทิฏฐิ (Wrong Views)   ความเห็นผิด ความเชื่อที่ไม่ถูกต้อง
# วิจิกิจฉา (Doubt/Skeptical Uncertainty)  ความลังเลสงสัยในพระธรรมคำสอนและผลของการปฏิบัติ 
# ถีนะ (Sloth)  ความหดหู่ ท้อแท้ เกียจคร้าน
# อุทธัจจะ (Restlessness) ความฟุ้งซ่าน ความกระวนกระวายของจิตใจ
# อหิริกะ (Shamelessness)  ความไม่ละอายใจต่อการกระทำความชั่ว
# อโนตตัปปะ (Fearlessness of Reproach)  ความไม่เกรงกลัวต่อผลของบาป

**อ้างอิง**
 พระธรรมกิตติวงศ์ (ทองดี สุรเตโช), พจนานุกรมเพื่อการศึกษาพุทธศาสน์ ชุด คำวัด- แนบ มหานีรานนท์ "อภิธรรมมัตถสังคหะ ปริจเฉทที่ ๗ สมุจจยสังคหวิภาค"

หมวดหมู่:คำศัพท์ศาสนาพุทธ
ฮอนด้า อินสไปร์

ฮอนด้า อินสไปร์ (Honda Inspire) หรือ แอคคอร์ด อินสไปร์ เป็นรถขนาดกลางแบบหรูหราพิเศษ ผลิตและวางตลาดเมื่อปี พ.ศ. 2532 ถึงปัจจุบัน  ยกระดับมาจากแอคคอร์ด แต่รองลงมาจากเลเจนด์ แพลทฟอร์มเดียวกันกับแอคิวรา วิกกอร์ เทียบกับ เล็กซัส อีเอส, โตโยต้า วินดอม, นิสสัน เซดริค อินสไปร์มีขายในญี่ปุ่นและยุโรป ส่วนประเทศอื่นมักยังไม่รู้จัก เพราะราคารถที่แพง หลายประเทศจึงไม่นำไปขาย หรือขายเป็นระยะสั้น ๆ แล้วยกเลิกไป อินสไปร์รุ่นปัจจุบันใช้แพลทฟอร์มเดียวกันกับแอคคอร์ดรุ่นปัจจุบัน แต่มีออปชั่นประสิทธิภาพสูงกว่า และมีขายในประเทศญี่ปุ่นเท่านั้น มีวิวัฒนาการแบ่งตามช่วงเวลาได้ 6 Generaion (โฉม) ดังนี้

**Generation ที่ 1 (พ.ศ. 2532-2538)**
ฮอนด้า อินสไปร์ โฉมที่ 1
ฮอนด้า อินสไปร์ เริ่มผลิตขึ้นเมื่อวันที่ 12 ตุลาคม พ.ศ. 2532 ในช่วงนี้ใช้แพลตฟอร์ม (การออกแบบพื้นฐาน) เดียวกับ ฮอนด้า เลเจนด์ (ซึ่งแพลตฟอร์มของอินสไปร์โฉมต่าง ๆ ก็ได้ถูกนำไปใช้ใน ฮอนด้า วิกกอร์ (Honda Vigor) ซึ่งเป็นรุ่นพี่น้องของอินสไปร์) ใช้เครื่องยนต์ 5 สูบ 2.5 FF-MIDSHIP STRAIGHT-5 PGM-FI รหัส G25A วางตามยาวแบบขับเคลื่อนล้อหน้า ประตูเปลือยไม่มีครอบหน้าต่าง Hardtop Door อินสไปร์โฉมนี้เป็นโฉมเดียวที่มีเกียร์ธรรมดาขาย ก่อนที่จะถูกยกเลิกในโฉมถัดไป และมีการตั้งสโมสรแฟนคลับของอินสไปร์ (เฉพาะโฉมแรก) ขึ้นในญี่ปุ่น

**Generation ที่ 2 (พ.ศ. 2538-2541)**
ฮอนด้า อินสไปร์ โฉมที่ 2
อินสไปร์โฉมนี้ มีขนาดที่ใกล้เคียงกับเลเจนด์โฉมแรก คือ มีขนาดใหญ่กว่า และมีระบบความปลอดภัยที่สูงกว่าด้วยการมีถุงลมนิรภัยคู่ของสองที่นั่งด้านหน้า และระบบแอนตี้ล็อกเบรก
อย่างไรก็ตาม โฉมนี้ประสบปัญหาการขายเพราะเป็นช่วงที่ตรงกับวิกฤติเศรษฐกิจต้มยำกุ้งในเอเชีย ทำให้รถที่หรูมาก ๆ (รุ่นนี้หรูกว่าแอคคอร์ด) ขายไม่ออกนัก

**Generation ที่ 3 (พ.ศ. 2541–2546)**
ฮอนด้า อินสไปร์ โฉมที่ 3
โฉมนี้มีจุดเด่นตรงที่ระบบเกียร์เป็นเกียร์อัตโนมัติ 4 หรือ 5 สปีด แล้วแต่จะเลือก (ในขณะที่รถรุ่นอื่น ๆ ในฮอนด้า ใช้เกียร์อัตโนมัติ 4 สปีดเพียงอย่างเดียวต่อเนื่องมาอีกเกือบสิบปี และ โตโยต้าแทบทุกรุ่นในไทยในปัจจุบันนี้ ก็ยังเป็นอัตโนมัติ 4 สปีด ไม่ใช่ 5 สปีด)
อินสไปร์โฉมถัดนี้ ได้ยกเลิกการใช้แพลตฟอร์มจากเลเจนด์แบบเดิม แล้วเปลี่ยนมาใช้แพลตฟอร์มของ ฮอนด้า แอคคอร์ด

**Generation ที่ 4 (พ.ศ. 2546–2550)**
ฮอนด้า อินสไปร์ โฉมที่ 4
อินสไปร์ตั้งแต่โฉมนี้เป็นต้นไป จะมีรูปทรงคล้ายแอคคอร์ด เป็นเหมือนแอคคอร์ดที่มีอุปกรณ์ออปชั่น และการตกแต่งที่ดีกว่า ในโฉมนี้จะเห็นชัดเจนว่ามาจากแอคคอร์ดโฉมที่ 7 (โฉมปลาวาฬ)
โฉมนี้ เกียร์อัตโนมัติ 4 สปีดถูกยกเลิกการผลิต เหลือระบบเกียร์แบบเดียวคืออัตโนมัติ 5 สปีด

**Generation ที่ 5 (พ.ศ. 2550–2555)**
ฮอนด้า อินสไปร์ โฉมที่ 5
เป็นโฉมที่ 5 มาจากแอคคอร์ดรุ่นล่าสุด โดยรูปทรงนี้ในตลาดโลก จะใช้ชื่อ Accord ส่วนในญี่ปุ่น Accord จะใช้ตัวถังอีกแบบ
โฉมนี้ใช้เกียร์อัตโนมัติ 5 สปีดและเครื่องยนต์มีให้เลือกคือ 3.5 V6 อย่างเดียวเท่านั้น
โฉมนี้หยุดจำหน่ายที่ญี่ปุ่นเมื่อเดือนกันยายน พ.ศ. 2555

**Generation ที่ 6 (พ.ศ. 2561–ปัจจุบัน; ตลาดจีน)**
ฮอนด้า อินสไปร์ โฉมที่ 6
เป็นโฉมปัจจุบัน มาจาก Honda Spirior รุ่นล่าสุด โดยรูปทรงนี้ในตลาดจีน จะใช้ชื่อ Accord ส่วนในญี่ปุ่น Accord จะใช้ตัวถังอีกแบบ
โฉมนี้ใช้เกียร์อัตโนมัติแปรผันต่อเนื่องและเครื่องยนต์มีให้เลือกคือ 1.5 L L15B7 เทอร์โบ I4 อย่างเดียวเท่านั้น-  Honda Inspire แค็ตตาล็อก  date=2009-11-20 
อินสไปร์
แมลงแกลบ

แมลงแกลบ (Burrowing cockroach) เป็นแมลงชนิดหนึ่ง มีชื่อวิทยาศาสตร์ว่า Pycnoscelus indicus เป็นแมลงที่อยู่ในอันดับแมลงสาบ (Blattodea) จัดอยู่ในวงศ์แมลงสาบยักษ์ (Blaberidae) เป็นแมลงสาบขนาดเล็กที่เป็นแมลงสาบพื้นเมืองแท้ ๆ ที่พบได้ในประเทศไทย มีลักษณะคล้ายกับแมลงสาบสุรินัม (P. surinumensis) ที่อยู่ในสกุลเดียวกัน ซึ่งมีเพียง 2 ชนิดเท่านั้นที่อยู่ในสกุลนี้ มีลำตัวแบน รูปไข่ หนวดมีขนาดสั้นกว่าลำตัว ขายาวมีหนาม ปีกเจริญดี ขอบหลังของ pronotum เป็นมุมแหลมมน ตัวผู้มีลำตัวยาว 17-23 มิลลิเมตร ตัวเมียยาว 16-24 มิลลิเมตร  ลำตัวมีสีดำหรือน้ำตาลเข้มและขอบด้านหน้าถึงด้านข้างมีแถบสีขาว หรือสีคราม หรืออาจจะมีแถบสีนี้เฉพาะที่ด้าน อาศัยตามกองขี้เลื่อย หรือแกลบ ตามอาคารบ้านเรือน หรือกองขยะมูลฝอย  หรือมูลสัตว์ต่าง ๆ 
แมลงแกลบถูกค้นพบในประเทศไทยครั้งแรกเมื่อปี พ.ศ. 2527 ที่ภาคอีสาน
ปัจจุบันได้มีการใช้แมลงแกลบเพื่อการกำจัดขยะมูลฝอย ซึ่งมีประสิทธิภาพในการกำจัดที่ดี โดยเฉพาะขยะอินทรีย์  รวมถึงใช้เป็นเหยื่อที่ดีในการตกปลาและเป็นอาหารปลาสวยงามได้ด้วย ซึ่งในปัจจุบันมีผู้พยายามเพาะเลี้ยงเพื่อการนี้กัน

**ดูเพิ่ม**
แมลงสาบสุรินัม 

**อ้างอิง**
กแกลบ
อาหารสัตว์
เอ็นวิว

เอ็นวิว (Nvu) เป็นโปรแกรมแก้ไขเอกสาร HTML แบบ WYSIWYG โดยมีพื้นฐานจาก Mozilla Composer หนึ่งในชุด Mozilla Application Suite เอ็นวิวเป็นโปรแกรมประเภท Opensource คล้ายกับโปรแกรมแก้ไขเอกสาร HTML ตามท้องตลาด เช่น แมโครมีเดีย ดรีมวีฟเวอร์ หรือ ไมโครซอฟท์ ฟรอนต์เพจ

**ประวัติการพัฒนา**
 0.1 ออกเมื่อวันที่ 4 กุมภาพันธ์ พ.ศ. 2547- 0.20 ออกเมื่อวันที่ 25 มีนาคม พ.ศ. 2547- 0.3 ออกเมื่อวันที่ 11 มิถุนายน พ.ศ. 2547- 0.4 ออกเมื่อวันที่ 10 สิงหาคม พ.ศ. 2547- 0.5 ออกเมื่อวันที่ 6 ตุลาคม พ.ศ. 2547- 0.6 (1.0b) ออกเมื่อวันที่ 26 พฤศจิกายน พ.ศ. 2547- 0.7 (1.0b2) ออกเมื่อวันที่ 6 มกราคม พ.ศ. 2548- 0.8 (1.0b3) ออกเมื่อวันที่ 2 กุมภาพันธ์ พ.ศ. 2548- 0.81 ออกเมื่อวันที่ 9 กุมภาพันธ์ พ.ศ. 2548- 0.90RC1 ออกเมื่อวันที่ 4 มีนาคม พ.ศ. 2548- 0.90 ออกเมื่อวันที่ 11 มีนาคม พ.ศ. 2548- 1.0PR ออกเมื่อวันที่ 5 เมษายน พ.ศ. 2548- 1.0 ออกเมื่อวันที่ 28 มิถุนายน พ.ศ. 2548

**แหล่งข้อมูลอื่น**
  เว็บไซต์อย่างเป็นทางการของเอ็นวิว-  หน้าดาวน์โหลดของเอ็นวิว date=2005-06-28 -  เว็บสำหรับผู้พัฒนาเอ็นวิว date=2006-04-15 -  Nvu แบบพกพา - ใส่ Flash Drive แล้วพกไปใช้ได้ในทุกที่โดยไม่จำเป็นต้องลงโปรแกรม
หมวดหมู่:มอซิลลา
หมวดหมู่:ซอฟต์แวร์เสรี